**ZMLUVA O DIELO**

uzatvorená podľa § 536 a nasl. zákona č. 513/1991 Zb. Obchodný zákonník, v znení neskorších predpisov (ďalej len „Zmluva“)

medzi zmluvnými stranami:

Číslo Zmluvy u Objednávateľa:

Číslo Zmluvy u Zhotoviteľa:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**Objednávateľ:**

Obchodné meno: **Mestský bytový podnik Nové Mesto nad Váhom, s.r.o.**

Sídlo: Vajanského 2116/16, 915 01 Nové Mesto nad Váhom

Zápis v ORSR: Obchodný register Okresného súdu Trenčín, oddiel: Sro, vložka č. 11779/R

IČO: 36310743

DIČ: 2020182395

IČ DPH: SK2020182395

Bankové spojenie: Prima banka Slovensko a.s

IBAN: SK62 5600 0000 0058 2315 7001

Kontaktná osoba: Ing. Stanislav Vavrek

Kontaktné miesto: Mestský bytový podnik Nové Mesto nad Váhom s.r.o., Vajanského 2116/16, 91501 Nové Mesto nad Váhom

Kontaktný Telefón: +421 903511443, +421 327741527

Kontaktný E-mail: riaditel@msbp-nm.sk

(ďalej len „**Objednávateľ**“)

a

**Zhotoviteľ**

Obchodná spoločnosť: *[doplní uchádzač]*

Sídlo: *[doplní uchádzač]*

IČO: *[doplní uchádzač]*

Zapísaná v: *[doplní uchádzač]*

Zastúpená: *[doplní uchádzač]*

Bankové spojenie: *[doplní uchádzač]*

Číslo účtu: *[doplní uchádzač]*

DIČ : *[doplní uchádzač]*

IČ DPH: *[doplní uchádzač]*

(ďalej len „**Zhotoviteľ**“)

Objednávateľ a Zhotoviteľ sú ďalej v tejto Zmluve nazývaní spoločne len ako „**Zmluvné strany**“ a jednotlivo aj ako „**Zmluvná strana**“

**PREAMBULA**

Vzhľadom na to že:

1. Dňa [doplní Objednávateľ v rámci postupu pred uzatvorením zmluvy] bol zo strany Objednávateľa vystupujúceho v právnom postavení obstarávateľa podľa Zákona o verejnom obstarávaní vyhlásený postup rokovacieho konania so zverejnením na obstaranie nadlimitnej zákazky: „Dodávka a inštalácia energobloku s využitím OZ ul. Bzinská“ ktorej oznámenie o vyhlásení verejného obstarávania bolo uverejnené dňa [bude doplnené v rámci postupu pred uzatvorením zmluvy] vo Vestníku verejného obstarávania č. [bude doplnené v rámci postupu pred uzatvorením zmluvy] pod označením [bude doplnené v rámci postupu pred uzatvorením zmluvy] (ďalej aj ako „Rokovacie konanie“);
2. Končená Ponuka Zhotoviteľa predložená do Rokovacieho konania bola na základe podmienok a kritérií Rokovacieho konania vyhodnotená ako úspešná a Objednávateľ túto Ponuku Zhotoviteľa prijal (táto ponuka ďalej len „Končená ponuka“);
3. Cieľom Obstarávateľa ako Objednávateľa je maximalizovať efektívnosť využitia energie pri výrobe tepla v systém centralizovaného zásobovania teplom v lokalite ulíc Bzinská a SNP v Novom Meste nad Váhom. Výsledkom Rokovacieho konania je okrem tejto Zmluvy o dielo aj servisná zmluva, ktorej predmetom je vykonávanie servisu a údržby diela, podľa požiadaviek a pokynov zariadení dodaných na základe tejto Zmluvy

sa Zmluvné strany dohodli upraviť si svoje vzájomné práva a povinnosti pri realizácii projektu a uzatvoriť túto zmluvu v nasledovnom znení:

**Článok I**

**ÚČEL A PREDMET ZMLUVY**

1. Účelom tejto zmluvy je stanovenie základných práv a povinností zmluvných strán pre zhotovenie diela v rámci zákazky „Dodávka a inštalácia energobloku s využitím OZ ul. Bzinská“, časť modernizácia.
2. Zhotoviteľ sa touto Zmluvou zaväzuje vykonať pre Objednávateľa dielo tak, ako je vymedzené v Prílohe č. 1 tejto Zmluvy - Špecifikácia predmetu plnenia, ktorú tvorí konečná ponuka Zhotoviteľa (t.j. najmä opis ponúkaného plnenia, ocenený výkaz výmer, Návrh na plnenie kritérií) a Projektová dokumentácia tvoriaca prílohu súťažných podkladov do Rokovacieho konania (ďalej spolu len „Dielo“).
3. Zhotoviteľ sa zaväzuje vykonať a Objednávateľovi odovzdať kompletné funkčné Dielo zodpovedajúce všetkým podmienkam dohodnutým v tejto Zmluve.
4. Za účelom vylúčenia pochybností, predmetom tejto Zmluvy nie je zabezpečenie vydania územného rozhodnutia, stavebného povolenia, kolaudačného rozhodnutia alebo akéhokoľvek iného rozhodnutia orgánu verejnej správy v súvislosti s Dielom.
5. Objednávateľ sa zaväzuje riadne vykonané Dielo v súlade s podmienkami tejto Zmluvy prevziať a zaplatiť za riadne vykonané a odovzdané Dielo cenu podľa článku VI Zmluvy a poskytnúť Zhotoviteľovi všetku súčinnosť nevyhnutne potrebnú na plnenie povinností Zhotoviteľa podľa Zmluvy.

**Článok II**

**MIESTO VYKONANIA DIELA**

1. Miestom vykonania Diela je NOVÉ MESTO NAD VÁHOM, ul. BZINSKÁ KASÁRNE, parc. č. 3301/10, 32, 36, 37 (ďalej len „Miesto vykonania Diela“).
2. Miesto vykonania Diela bude Zhotoviteľovi sprístupnené najneskôr ku dňu nástupu na vykonanie Diela, o čom poverení zástupcovia Zmluvných strán vyhotovia a podpíšu písomný protokol Odovzdanie staveniska. Stavenisko bude Zhotoviteľovi odovzdané najneskôr do 15 dní odo dňa nadobudnutia účinnosti tejto Zmluvy.
3. Objednávateľ zabezpečí, aby Zhotoviteľ mohol nerušene vykonávať Dielo na mieste vykonania Diela. V prípade, že miesto vykonania Diela alebo iné pozemky alebo stavby, na ktoré, cez ktoré alebo do ktorých je potrebný vstup, vjazd, prechod alebo prejazd alebo ktoré je potrebné inak užívať za účelom vykonávania Diela, nie sú vo vlastníctve Objednávateľa, Objednávateľ na svoje náklady a zodpovednosť umožní ich užívanie Zhotoviteľom.

**Článok III**

**ČAS VYKONANIA DIELA**

1. Zhotoviteľ sa zaväzuje Dielo vykonať a odovzdať v lehote 12 mesiacov odo dňa prevzatia staveniska. Ďalšie termíny vykonania Diela sú upravené v Harmonograme, ktorý Zhotoviteľ predložil Objednávateľovi pri podpise tejto Zmluvy (ďalej len „Harmonogram“), a ktorý tvorí prílohu č. 3 tejto Zmluvy.
2. Presný deň nástupu na vykonanie Diela Zhotoviteľ oznámi Objednávateľovi minimálne tri (3) dni vopred.
3. V prípade, ak ktorákoľvek zo Zmluvných strán zistí skutočnosti, ktoré bránia dodržaniu Harmonogramu, alebo nasvedčujú tomu, že záväzné termíny podľa Harmonogramu vzhľadom na doterajší priebeh vykonávania Diela nebudú dodržané, zaväzuje sa Zmluvná strana, ktorá je v omeškaní, oznámiť tieto skutočnosti druhej Zmluvnej strane bez zbytočného odkladu, najneskôr však do dvoch (2) pracovných dní od zistenia tejto skutočnosti. Zmluvná strana, na strane ktorej tieto skutočnosti nastali, sa zaväzuje prijať bez zbytočného odkladu opatrenia potrebné na urýchlenie vykonania Diela a dodržanie Harmonogramu.
4. Pre komunikáciu Zmluvných strán ohľadom Harmonogramu vrátane predkladania a schvaľovania jeho zmien postačuje forma elektronickej komunikácie v prípade, ak žiadna zo Zmluvných strán nenavrhne úpravu Harmonogramu formou dodatku k tejto Zmluve (napr. v prípade predĺženia celkovej lehoty realizácie Diela). Úprava Harmonogramu dohodnutá Zmluvnými stranami vo forme podľa predchádzajúcej vety je pre Zmluvné strany záväzná.
5. Ak Zhotoviteľ vykoná Dielo pred termínom odovzdania Diela podľa tejto Zmluvy, Objednávateľ prevezme Dielo po dohode so Zhotoviteľom aj v skoršom ponúknutom termíne.

**Článok IV**

**VÝCHODISKOVÉ PODKLADY A ÚDAJE**

1. Zhotoviteľovi boli pred uzavretím tejto Zmluvy poskytnuté všetky pre realizáciu Diela relevantné a potrebné podklady a informácie a tiež bola Zhotoviteľom umožnená obhliadka na mieste vykonania Diela. Zhotoviteľ prehlasuje, že poskytnuté východiskové podklady a údaje boli postačujúce na kvalifikované posúdenie povahy a potrebného rozsahu Diela na zostavenie konečnej ponuky a na uzatvorenie tejto Zmluvy. Zhotoviteľ nezodpovedá za úplnosť a správnosť podkladov, ktoré mu boli poskytnuté.

**Článok V**

**PRÁCE NAVIAC A PRÁCE MENEJ**

1. Za správnosť a úplnosť technického riešenia Diela uvedeného v konečnej ponuke Zhotoviteľa tak, aby zodpovedal požadovanému výsledku t. j. vykonaniu Diela v súlade s touto Zmluvou, zodpovedá Zhotoviteľ. Pokiaľ Zhotoviteľ zistí nevyhnutnosť dodávky dodatočných materiálov, prác, alebo služieb, ktoré sú potrebné pre riadne vykonanie Diela (ďalej len „Práce naviac“), informuje o tom bezodkladne Objednávateľa.
2. Zhotoviteľ má právo požadovať zaplatenie týchto Prác naviac len v prípade, ak preukáže, že Zhotoviteľ ani pri vynaložení odbornej starostlivosti nemohol zistiť potrebu vykonania týchto Prác naviac pri príprave ponuky.
3. Pokiaľ Zhotoviteľ zistí a preukáže nevyhnutnosť Prác naviac podľa ods. 2 tohto článku V tejto Zmluvy, Zhotoviteľ sa zaväzuje oznámiť písomne túto skutočnosť Objednávateľovi bez zbytočného odkladu, zaväzuje sa popísať dôvody a rozsah Prác naviac, predpokladaný termín ich vykonania a cenovú ponuku vzťahujúcu sa na Práce naviac podloženú rozpočtom (ďalej len „Oznámenie o Prácach naviac“). Objednávateľ sa následne zaväzuje vyjadriť sa k Oznámení o Prácach naviac v lehote do päť (5) pracovných dní od jeho doručenia. V prípade Prác naviac sú zmluvné strany povinné postupovať podľa § 18 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov („ZVO“).

**Článok VI**

**CENA ZA VYKONANIE DIELA**

1. Cena za vykonanie Diela je stanovená dohodou Zmluvných strán podľa § 3 zákona č. 18/1996 Z. z. o cenách, v znení neskorších predpisov a vyhlášky MF SR č. 87/l996 Z. z., ktorou sa vykonáva zákon o cenách, v znení neskorších predpisov.
2. Zmluvné strany sa dohodli, že celková cena za vykonanie Diela, ako aj splnenie všetkých ostatných povinností Zhotoviteľa podľa tejto Zmluvy je stanovená ako pevná cena vo výške ................................ **EUR bez DPH** (slovom: *........................................* eur a .................. centov) (ďalej len „**Cena Diela**“).
3. Cenu Diela tvoria jednotlivé položky Ceny Diela uvedené v Prílohe č. 1 – Špecifikácia predmetu plnenia.
4. Cena Diela a jej jednotlivé položky sú uvedené bez DPH a DPH k nim bude pripočítaná podľa zákona č. 222/2004 Z. z., o dani z pridanej hodnoty, v znení neskorších predpisov (ďalej len „**Zákon o DPH**“).
5. V Cene Diela sú zahrnuté všetky náklady Zhotoviteľa vynaložené na vykonanie Diela s výnimkou nákladov Objednávateľa.
6. Zhotoviteľ vyhlasuje, že je v plnej miere oboznámený s rozsahom a povahou Diela, a že s náležitou starostlivosťou vyhodnotil a ocenil všetky plnenia, ktoré sú nevyhnutné pre riadne vykonanie Diela, najmä dopravné a materiálové náklady, mzdové a vedľajšie náklady, ako aj iné režijné náklady. Cena Diela predstavuje skutočné náklady Zhotoviteľa na plnenia Zhotoviteľa podľa tejto Zmluvy a bude korešpondovať so skutočne vykonaným plnením, dodávkami služieb alebo tovaru. Cena Diela je platná počas celej doby vykonávania Diela a je konečná a nemenná, pokiaľ zo Zmluvy nevyplýva inak.

**Článok VII**

**PLATOBNÉ PODMIENKY**

1. Objednávateľ má právo  vyhotoviť faktúru na Cenu diela podľa čl. VI ods. 2  Zhotoviteľovi až po podpísaní Protokolu o odovzdaní diela podľa čl. IX tejto Zmluvy obomi Zmluvnými stranami, ktorý bude súčasne prílohou tejto faktúry. Lehota na vyhotovenie tejto faktúry je do 15 dní odo dňa podpísania Protokolu o prevzatí diela.   Zmluvné strany sa dohodli  na splatnosti ceny za vykonanie diela v 120 mesačných platbách. Výšky jednotlivých platieb a presné termíny budú uvedené v prílohe č. 5 Dohoda o finančnom vysporiadaní, ktorá bude vypracovaná v súlade s konečnou ponukou Zhotoviteľa predloženou v rámci Rokovacieho konania (ďalej len „Dohoda o finančnom vysporiadaní“) v rámci preberania Diela.
2. V prípade, ak bude Objednávateľ v omeškaní o i len jednou platbou podľa Dohody o finančnom vysporiadaní Zhotoviteľ je oprávnený požadovať v takomto prípade zaplatenie celej neuhradenej Ceny Diela, alebo je Zhotoviteľ oprávnený  postúpiť celý takto vzniknutý dlh voči Objednávateľovi tretej osobe aj bez predchádzajúceho písomného súhlasu Objednávateľa.
3. Prípadné naviac práce podľa čl. V tejto Zmluvy budú fakturované popri dohodnutej cene osobitne. Objednávateľom odsúhlasené práce naviac je Zhotoviteľ povinný fakturovať osobitnou faktúrou, v ktorej sú schválené práce naviac obsiahnuté. Splatnosť osobitnej faktúry za naviac práce je 30 dní odo dňa vystavenia.
4. Faktúra ako daňový doklad musí obsahovať všetky náležitosti daňového dokladu podľa Zákona o DPH a ďalej musí obsahovať :

- označenie, že ide o faktúru;

- IČO a bankové spojenie Zhotoviteľa vo forme IBAN a BIC/SWIFT/;

- odpočet uhradených záloh ( v prípade existencie záloh ) ;

- sumu celkom k úhrade v mene. V ktorej sa bude uhrádzať;

Faktúra ďalej môže obsahovať :

- číslo zmluvy ( vrátane platných dodatkov);

- pečiatku vystavovateľa faktúry;

- miesto plnenia;

- konštantný symbol;

- dohodnutú formu úhrady;

- meno, podpis a telefonické / e-mailové spojenie zodpovedného pracovníka vystavovateľa;

- deň splatnosti faktúry ( potrebné uvádzať počet dní od doručenia faktúry ).

1. Faktúra bude doručená v dvoch (2) vyhotoveniach na adresu uvedené v záhlaví tejto Zmluvy.
2. V prípade, že faktúra nebude obsahovať náležitosti podľa tejto Zmluvy, alebo platných právnych predpisov, je Objednávateľ oprávnený vrátiť ju Zhotoviteľovi na doplnenie. V takom prípade sa o dobu opravy a doručenia riadnej faktúry predlžuje doba splatnosti faktúry.

1. V prípade, ak bude Dielo prevzaté s výhradami podľa čl. IX ods. 4 písm. c) bod ii. tejto Zmluvy, a ku dňu splatnosti príslušnej platby z Ceny Diela nebudú všetky vady a nedorobky Diela odstránené, Objednávateľ má právo zadržať 50% z každej splatnej platby, najviac však 5 % z celkovej ceny Diela bez DPH (ďalej len „Zádržné“). Objednávateľ zaplatí Zhotoviteľovi Zádržné do siedmych (7) dní od odstránenia vád a nedorobkov, na základe vyhotoveného Protokolu o odstránení vád a nedorobkov podpísaného Objednávateľom.

1. Zhotoviteľ na účely ručenia za DPH podľa § 69 ods. 14 a §69b Zákona o DPH vyhlasuje, že ku dňu podpisu Zmluvy:

a) nemá nedoplatky na DPH,

b) nenastali u neho dôvody, pre ktoré by mohlo dôjsť k zrušeniu jeho registrácie pre DPH podľa § 81 ods. 4 písm. b) druhého bodu Zákona o DPH,

c) nie je vedený v zozname osôb, u ktorých nastali dôvody na zrušenie registrácie pre DPH podľa § 81 ods. 4 písm. b) druhého bodu Zákona o DPH, vedenom Finančným riaditeľstvom Slovenskej republiky,

d) jeho štatutárnym orgánom alebo členom štatutárneho orgánu alebo spoločníkom nie je štatutárny orgán, člen štatutárneho orgánu alebo spoločník Objednávateľa.

V prípade, ak dôjde k zmene ktorejkoľvek skutočnosti podľa písm. a) až d) tohto ustanovenia Zmluvy, Zhotoviteľ sa zaväzuje do troch (3) dní túto skutočnosť oznámiť Objednávateľovi . Taktiež Zhotoviteľ sa zaväzuje do troch (3) dní oznámiť Objednávateľovi ak by vstúpil do likvidácie, alebo sa voči nemu začne konkurzné konanie alebo reštrukturalizačné konanie. Zmluvná pokuta 2 000,- EUR prináleží Objednávateľovi v prípade porušenia tejto oznamovacej povinnosti so strany Zhotoviteľa.

1. Pokiaľ je Objednávateľovi známe, že Zhotoviteľ nespĺňa niektorú z podmienok uvedených v písm. a) až d) odseku 8 tohto článku Zmluvy, má právo zadržať z fakturovanej Ceny Diela zádržné na DPH (ďalej len „Zádržné na DPH“). Zádržné na DPH má Objednávateľ právo zadržať do výšky súčtu súm DPH fakturovaných Zhotoviteľom Objednávateľovi a to z ktorejkoľvek faktúry vystavenej Zhotoviteľom a použiť ho na prípadnú úhradu DPH podľa § 69b Zákona o DPH. Zádržné na DPH Objednávateľ Zhotoviteľovi vyplatí, až keď mu Zhotoviteľ preukáže, že pominuli skutočnosti, ktoré boli dôvodom zadržania Zádržného na DPH, prípadne ak správca dane vráti Objednávateľovi DPH uhradenú za Zhotoviteľa. V prípade, ak Objednávateľ ako ručiteľ zaplatí za Zhotoviteľa nezaplatenú daň úhradou alebo započítaním podľa § 69b ods. 1 alebo 6 Zákona o DPH, pričom na tento účel nezadržal Zádržné na DPH, Zhotoviteľ súhlasí, aby Objednávateľ jednostranne započítal DPH zaplatenú za Zhotoviteľa voči akejkoľvek pohľadávke, ktorá vznikne Zhotoviteľovi voči Objednávateľovi. Pokiaľ Zádržné na DPH alebo započítanie vzájomných pohľadávok podľa tohto ustanovenia Zmluvy nepostačovalo na vyrovnanie celej dane zaplatenej Objednávateľom podľa § 69b ods. 1 alebo 6 Zákona o DPH, Zhotoviteľ sa zaväzuje zaplatiť Objednávateľovi ostávajúcu časť zaplatenej dane formou náhrady škody.
2. Pokiaľ je Objednávateľovi známe, že Zhotoviteľ nespĺňa niektorú z podmienok uvedených v písm. a) až d) odseku 8 tohto článku V Zmluvy, má tiež právo odstúpiť od Zmluvy.

**Článok VIII**

**PRÁVA A POVINNOSTI ZMLUVNÝCH STRÁN PRI VYKONÁVANÍ DIELA**

1. Zhotoviteľ sa zaväzuje vykonať Dielo vo vlastnom mene, na vlastnú zodpovednosť a s náležitou odbornou starostlivosťou.

1. Zhotoviteľ sa ďalej zaväzuje vykonať Dielo:
   1. v súlade s právnymi predpismi platnými na území Slovenskej republiky a predpismi Európskej únie bezprostredne záväznými na území Slovenskej republiky a tiež v súlade s ďalšími platnými normami a štandardmi vzťahujúcimi sa na predmet plnenia tejto Zmluvy, čím sa rozumejú najmä príslušné STN (ďalej len „Platná legislatíva“),
   2. pokiaľ vykonáva Dielo v priestoroch, objektoch, alebo areáli Objednávateľa, resp. klienta Objednávateľa (ďalej len „Objekt Objednávateľa“), tiež v súlade s prevádzkovým poriadkom vzťahujúcim sa na Objekt Objednávateľa (ďalej len „Prevádzkový poriadok“), ktorý mu Objednávateľ poskytne.
   3. v súlade s pokynmi Objednávateľa.
2. Zhotoviteľ prehlasuje, že je oprávnený uzatvoriť Zmluvu tohto znenia a vykonať Dielo, a že Zhotoviteľ, rovnako ako osoby, ktoré Zhotoviteľ použije na plnenie Zmluvy, t. j. najmä jeho zamestnanci, subdodávatelia a zamestnanci subdodávateľov (ďalej len „Pracovníci Zhotoviteľa“) majú všetky oprávnenia požadované Platnou legislatívou a zaväzuje sa informovať Objednávateľa v prípade, ak z akéhokoľvek dôvodu takéto oprávnenie zanikne. Zhotoviteľ ďalej prehlasuje, že Pracovníci Zhotoviteľa spĺňajú všetky podmienky vyplývajúce z Platnej legislatívy upravujúcej pracovnoprávne vzťahy, vysielanie zamestnancov na výkon prác pri poskytovaní služieb a legálneho zamestnávania. Zhotoviteľ sa v súlade s Platnou legislatívou zaväzuje bezodkladne a v nevyhnutnom rozsahu poskytnúť Objednávateľovi na požiadanie doklady a osobné údaje fyzických osôb, prostredníctvom ktorých vykonáva plnenie podľa tejto Zmluvy.
3. Časti Diela ako aj jednotlivé povinnosti alebo vyhlásenia je Zhotoviteľ oprávnený vykonať alebo splniť prostredníctvom subdodávateľa (ov) , pričom Zhotoviteľ má za vykonanie Diela zodpovednosť, akoby Dielo vykonával sám. Zhotoviteľ v danom prípade je povinný oznámiť túto skutočnosť Objednávateľovi a doplniť subdodávateľa do Prílohy č. 2 S uvedením údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. a rešpektovať nasledovné pravidlá:
4. subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa Zákona RPVS, ak mu táto povinnosť zo Zákona RPVS vyplýva,
5. subdodávateľ, ktorého sa týka návrh na zmenu, musí byť schopný realizovať príslušnú časť plnenia v súlade s touto zmluvou a musí spĺňať rovnaké podmienky, ako pôvodný subdodávateľ,
6. Zhotoviteľ oznámi Objednávateľovi návrh na zmenu subdodávateľa spolu s predložením dokladov preukazujúcich splnenie podmienok uvedených vyššie.

Zhotoviteľ sa zároveň zaväzuje, že ak to bude vyžadované príslušnými právnymi predpismi, všetci jeho subdodávatelia budú zapísaní ( resp. už sú zapísaní ) v Registri partnerov verejného sektora počas celej doby trvania tejto Zmluvy a budú plniť všetky povinnosti vyplývajúce im, ako partnerom verejného sektora zo Zákona o registri partnerov verejného sektora.

1. Zhotoviteľ berie na vedomie, že Objednávateľ starostlivo dbá na dodržiavanie štandardov kvality, hygieny, bezpečnosti a ochrany životného prostredia. V tejto súvislosti sa Zhotoviteľ zaväzuje najmä:
2. v rámci dodržiavania platnej legislatívy pri vykonávaní Diela rešpektovať prednostne predpisy z oblasti bezpečnosti a ochrany zdravia pri práci, protipožiarne predpisy a predpisy o ochrane životného prostredia. Hodnoty uvedené v týchto právnych predpisoch ako doporučené sa touto Zmluvou stanovujú ako záväzné,
3. dodržiavať Interné predpisy Objednávateľa poskytnuté Zhotoviteľovi Objednávateľom, najmä Prevádzkový poriadok vzťahujúci sa na príslušný Objekt Objednávateľa a tiež zabezpečiť, aby sa všetci pracovníci Zhotoviteľa pred nástupom na vykonanie Diela zúčastnili na poučení o znení Prevádzkového poriadku najmä pokiaľ ide o pravidlá týkajúce sa bezpečnosti a ochrany zdravia pri práci, ochrany životného prostredia a ochrany pred požiarmi,
4. zaistiť pri plnení tejto Zmluvy bezpečnosť a ochranu zdravia pri práci Pracovníkov Zhotoviteľa, ich vybavenie predpísanými osobnými ochrannými pracovnými prostriedkami a pravidelné oboznamovanie v zmysle predpisov bezpečnosti a ochrany zdravia pri práci a ochrany pred požiarmi,
5. oznámiť vznik každého pracovného úrazu okamžite Objednávateľovi tak, aby Objednávateľ mal možnosť prešetriť okolnosti vzniku pracovného úrazu a vykonať potrebné zdokumentovanie,
6. prijať všetky potrebné opatrenia na to, aby svojou činnosťou nenarušil bezpečnosť osôb nachádzajúcich sa v Objekte Objednávateľa a zamedzil vzniku akýchkoľvek škôd z hľadiska zdravotného, ekologického, požiarneho a dopravného,
7. bez zbytočného odkladu informovať Objednávateľa o akejkoľvek skutočnosti, ktorá bráni alebo sťažuje realizáciu Diela a súvisiacich činností, alebo by mohla spôsobiť škodu Objednávateľovi alebo tretím osobám, najmä ak ide o nedostatok týkajúci sa bezpečnosti a ochrany zdravia pri práci, ochrany pred požiarmi a ochrany životného prostredia,
8. vykonávať Dielo tak, aby počas jeho realizácie neboli obmedzované okolité prevádzky nad primeranú mieru (alebo mieru stanovenú Platnou legislatívou, ak upravuje špecifické limity) hlukom, prachom, emisiami, vibráciami alebo odpadom,
9. nevnášať do Objektu Objednávateľa žiadne nebezpečné látky, alkohol, omamné a psychotropné látky, pričom nebezpečné látky vnášať do Objektu Objednávateľa výlučne v prípade, ak je to nevyhnutné na vykonanie Diela a po predbežnom oznámení Objednávateľovi,
10. ak pri plnení tejto Zmluvy vznikne odpad (ďalej len „Odpad“) a v Špecifikácii diela sa Zmluvné strany dohodli, že nakladanie s Odpadom zabezpečuje v rámci vykonania Diela Zhotoviteľ, Zhotoviteľ sa zaväzuje zabezpečovať poriadok a čistotu miesta plnenia tak, aby priebežne počas vykonania Diela bol z Miesta vykonania Diela odstraňovaný Odpad a riadne plniť povinnosti držiteľa Odpadu a s Odpadom nakladať v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „Zákon o odpadoch“). Zmluvné strany v Protokole o odovzdaní Diela uvedú druh a množstvo Odpadu vzniknutého pri vykonaní Diela. Zhotoviteľ sa Objednávateľovi zaväzuje predložiť do tridsať (30) dní od podpísania Protokolu o odovzdaní Diela potvrdenie o odovzdaní Odpadu oprávnenej osobe podľa Zákona o odpadoch. V prípade nebezpečného Odpadu, bude toto potvrdenie doručené aj vo forme potvrdeného Sprievodného listu nebezpečných odpadov. Prípadný výnos z odovzdaného Odpadu sa Zhotoviteľ zaväzuje zaslať bezhotovostným prevodom na bankový účet pôvodcu odpadu, ktorý mu oznámi Objednávateľ. Všetky náklady za odvoz a likvidáciu odpadu hradí Zhotoviteľ. Zhotoviteľ uvedie na vážne lístky všetky náklady, ktoré vznikli za odvoz a likvidáciu odpadu a tie predloží pôvodcovi odpadu, ktorým je spoločnosť Mestský bytový podnik Nové Mesto nad Váhom s.r.o. .Spolu s vážnymi lístkami je potrebné predložiť aj potvrdenie o registrácii prepravcu odpadu do registra oprávnených osôb na zber a prepravu odpadu v zmysle §98 Zákona o odpadoch.
11. Porušenie ktorejkoľvek povinnosti Zhotoviteľa uvedenej v ods. 5 tohto článku VIII Zmluvy sa považuje za podstatné porušenie Zmluvy, a môže byť dôvodom odstúpenia od Zmluvy zo strany Objednávateľa iba v prípade, ak Objednávateľ upozornil Zhotoviteľa na porušenie príslušnej povinnosti a Zhotoviteľ nevykonal nápravu ani v primeranej lehote poskytnutej Objednávateľom, ktorá nesmie byť kratšia ako 30 dní.
12. Objednávateľ má právo požadovať, aby sa na vykonaní Diela ďalej nezúčastňoval Pracovník Zhotoviteľa, ktorý poruší ktorúkoľvek povinnosť podľa ods. 5 tohto článku VIII Zmluvy.
13. Zhotoviteľ sa zaväzuje riadne vykonávať záznamy v Montážnom denníku.
14. Objednávateľ má právo vykonávať pri vykonávaní Diela technický dozor a sledovať či je Dielo vykonávané a súvisiace povinnosti plnené v súlade s touto Zmluvou, pričom osobitne sa Zhotoviteľ zaväzuje umožniť Objednávateľovi kontrolu plnenia povinností uvedených v ods. 5 tohto článku VIII Zmluvy, t. j. povinností týkajúcich sa bezpečnosti a ochrany zdravia pri práci, protipožiarnych predpisov a predpisov o ochrane životného prostredia, a to napr. aj formou kontroly Pracovníkov Zhotoviteľa na alkohol, omamné alebo psychotropné látky. Na tento účel Objednávateľ určil nasledovného koordinátora bezpečnosti: ............................................. (bude doplnené pred podpisom zmluvy) . Kontroly podľa tohto ustanovenia Zmluvy má právo Objednávateľ vykonať bez ohlásenia a bez obmedzení, pričom na požiadanie sa Zhotoviteľ zaväzuje zabezpečiť prítomnosť svojho zodpovedného zamestnanca a poskytnúť Objednávateľovi na tento účel všetky potrebné informácie. V prípade zistenia akýchkoľvek nedostatkov vo vykonávaní Diela alebo plnení iných povinností Zhotoviteľa podľa tejto Zmluvy má Objednávateľ právo vyzvať Zhotoviteľa na nápravu a Zhotoviteľ sa zaväzuje prijať opatrenia na odstránenie týchto nedostatkov a informovať o tom Objednávateľa. Objednávateľ má právo zaslať toto upozornenie príp. požadovať vysvetlenie k plneniu povinností podľa tejto Zmluvy aj písomne a to doporučeným listom alebo prostriedkami elektronickej komunikácie a Zhotoviteľ sa zaväzuje odpovedať mu tým istým spôsobom do troch pracovných dní.
15. Zmluvné strany sa dohodli, že Objednávateľ zabezpečí pred nástupom na vykonanie Diela preukázateľné poučenie Pracovníkov Zhotoviteľa o znení Prevádzkového poriadku a ďalších Interných predpisov Objednávateľa, ktoré sú nevyhnutné pre riadne vykonanie Diela.
16. Objednávateľ sa zaväzuje písomne oznámiť Zhotoviteľovi a poskytnúť Zhotoviteľovi Diela súčinnosť za účelom zaškolenia personálu Zhotoviteľa, protokolárneho odovzdania a prevzatia Diela, meraní a iných úkonov potrebných na riadne plnenie tejto Zmluvy Zhotoviteľom a vykonávaní povinností Zhotoviteľa podľa tejto Zmluvy.

1. Zhotoviteľ sa zaväzuje, že výkon vybraných odborných činností v rámci plnenia tejto Zmluvy bude vykonávať výlučne prostredníctvom odborníkov, prostredníctvom ktorých preukazoval splnenie podmienok účasti technickej spôsobilosti podľa Súťažných podkladov, a ktorých za týmto účelom identifikoval vo svojej žiadosti o účasť Rokovacom konaní so zverejnením (ďalej aj ako „Odborníci“). Zoznam jednotlivých Odborníkov s uvedením ich kvalifikácie a doklady preukazujúce ich kvalifikáciu tvoria obsah Prílohy č. 4 tejto Zmluvy.
2. V prípade, ak chce Zhotoviteľ nahradiť niektorého z Odborníkov, takéto nahradenie je možné výlučne so súhlasom Objednávateľa. Objednávateľ takýto súhlas bezdôvodne neodoprie, avšak platí, že novo navrhovaný Odborník musí spĺňať rovnakú odbornú spôsobilosť, ako je spôsobilosť, ktorej splnenie preukazoval Odborník, ktorý sa nahrádza. Spôsobilosť nového Odborníka Zhotoviteľ preukazuje spôsobom, akým preukazoval v Rokovacom konaní spôsobilosť Odborníka, ktorého chce Zhotoviteľ nahradiť.

1. Pre vylúčenie pochybností platí, že pre nahradenie Odborníka je potrebné uzatvárať osobitný dodatok k tejto Zmluve, ktorým Zmluvné strany aktualizujú zoznam Odborníkov o údaje o novom Odborníkovi.
2. Ak má byť ktorýkoľvek Odborník dočasne krátkodobo neprítomný počas plnenia tejto Zmluvy, musí pred svojou neprítomnosťou vymenovať vhodnú náhradnú osobu (za podmienky predchádzajúceho súhlasu Objednávateľa) a Objednávateľ musí byť vopred informovaný o tejto skutočnosti, o dobe neprítomnosti a o náhradnom zástupcovi Odborníka. Pre účely tejto Zmluvy bude mať zástupca Odborníka rovnaké právomoci ako sú dané osobe danému Odborníkovi.

**Článok IX**

**ODOVZDANIE DIELA OBJEDNÁVATEĽOVI**

1. Odovzdanie a prevzatie Diela sa uskutoční za prítomnosti poverených zástupcov Zmluvných strán uvedených v tejto Zmluve, v termíne podľa Harmonogramu. Zhotoviteľ navrhne Objednávateľovi písomne presný termín odovzdania Diela najmenej tri (3) dni vopred.
2. Pokiaľ sa Objednávateľ napriek splneniu podmienok podľa predchádzajúceho odseku tohto čl. IX nedostaví na protokolárne odovzdanie Diela a zároveň do troch (3) dní nedoručí Zhotoviteľovi písomne zdôvodnené námietky (reklamácie ) k Dielu, má sa za to, že márnym uplynutím lehoty troch (3) dní počítanej odo dňa termínu plánovaného ( odsúhlaseného ) protokolárneho odovzdania a prevzatia Diela, bolo Dielo odovzdané Objednávateľovi a Zhotoviteľovi vzniká právo na fakturáciu časti ceny Diela, ktorá sa viaže k protokolárnemu odovzdaniu/prevzatiu Diela.
3. Objednávateľ je povinný prevziať Dielo, pokiaľ bolo riadne vykonané a nevykazuje žiadne vady a nedorobky alebo iba také, ktoré nebránia jeho funkčnosti.
4. O odovzdaní a prevzatí Diela spíšu Zmluvné strany Protokol o odovzdaní diela. Protokol o odovzdaní diela bude obsahovať minimálne nasledujúce údaje:
5. Identifikáciu Diela s uvedením odkazu na Zmluvu,
6. Identifikáciu osôb, ktoré sa zúčastnili na odovzdaní Diela na strane Zhotoviteľa a Objednávateľa v rozsahu meno, priezvisko, pracovná pozícia,
7. Zhodnotenie kvality Diela a údaj, že
   * 1. Dielo bolo vykonané riadne, bez vád a nedorobkov a Objednávateľ potvrdzuje jeho prevzatie bez výhrad, alebo
     2. Dielo bolo vykonané s vadami a nedorobkami, ktoré nebránia jeho funkčnosti a Objednávateľ ho prevzal s výhradami. V tomto prípade budú uvedené o aké vady a nedorobky išlo, opatrenia a lehoty na odstránenie vád a nedorobkov a termín konečného odovzdania a prevzatia Diela, o ktorom bude spísaný Protokol o odstránení vád a nedorobkov, alebo
     3. Odmietnutie prevzatia Diela zo strany Objednávateľa v prípade, ak je Dielo úplne nefunkčné, uvedenie vád Diela, opatrenia a lehoty na odstránenie vád a nedorobkov a termín náhradného odovzdania a prevzatia Diela,
8. Ďalšie údaje podľa Zmluvy ako napr. údaj o vzniknutom Odpade podľa čl. VIII ods. 5 písm. i) Zmluvy, údaje o porušení povinností pri vykonaní Diela a príp. škodách spôsobených pri vykonaní Diela,
9. Zoznam odovzdanej dokumentácie, prípadne chýbajúcu dokumentáciu ako vadu Diela,
10. Dátum, čas a miesto odovzdania a prevzatia Diela,
11. Identifikáciu osôb, ktoré sú poverené na odovzdanie a prevzatie Diela na strane Zhotoviteľa a Objednávateľa v rozsahu meno, priezvisko, pracovná pozícia a ich podpisy potvrdzujúce odovzdanie a prevzatie Diela,
12. Záznam o komplexnom vyskúšaní diela (predvedenie spôsobilosti Diela slúžiť svojmu účelu).

**Článok X**

**PRECHOD NEBEZPEČENSTVA ŠKODY A VLASTNÍCKE PRÁVO K DIELU**

1. Vlastnícke právo k Dielu a nebezpečenstvo škody na Diele, vrátane všetkých technologických súčastí prechádza zo Zhotoviteľa na Objednávateľa momentom prevzatia Diela Objednávateľom potvrdeného Protokolom o odovzdaní diela.

**Článok XI**

**POISTENIE**

1. Zhotoviteľ prehlasuje, že pre prípad škôd spôsobených Objednávateľovi pri plnení tejto Zmluvy je poistený, resp. takýmto poistením disponuje každý z jeho subdodávateľov.
2. Výška poistného plnenia pre poistenie všeobecnej zodpovednosti za škodu bude minimálne do výšky 1 000 000,00 EUR.
3. Zhotoviteľ sa zaväzuje mať platne uzatvorenú poistnú zmluvu podľa tohto článku XI počas celej platnosti tejto Zmluvy a túto skutočnosť preukázať Objednávateľovi do troch (3) dní od doručenia žiadosti Objednávateľa. Túto povinnosť môže Zhotoviteľ splniť tak, že každý z jeho subdodávateľov, pomocou ktorých vykonáva Dielo, bude spĺňať túto povinnosť.

**Článok XII**

**ZODPOVEDNOSŤ ZA VADY A ZÁRUKA ZA AKOSŤ**

1. Dielo má vady, ak vykonanie Diela nezodpovedá výsledku určenému v Zmluve.
2. Zhotoviteľ zodpovedá za vady, ktoré má Dielo v čase jeho odovzdania. Za vady Diela na ktoré sa vzťahuje záruka za akosť, zodpovedá Zhotoviteľ v rozsahu tejto záruky.
3. Zhotoviteľ zodpovedá za vady Diela vzniknuté po čase uvedenom v ods. 2 tohto článku XII Zmluvy, ak boli spôsobené porušením jeho povinnosti.
4. Ak nie je pre Dielo, osobitné časti Diela a jeho komponenty uvedené inak, Zhotoviteľ poskytuje na zhotovené Dielo záruku na všetky práce v dĺžke dvadsaťštyri (24) mesiacov a záruku na zabudované technologické časti na základe výrobcom doloženej dokumentácie a listín o záruke. Záručná doba začína plynúť dňom podpisu Protokolu o odovzdaní Diela, v prípade prevzatia Diela s výhradami až podpísaním Protokolu o odstránení vád a nedorobkov.
5. Vady zistené v záručnej dobe je Objednávateľ povinný bezodkladne písomne reklamovať u Zhotoviteľa. Zhotoviteľ sa zaväzuje reklamované vady Diela odstrániť bez zbytočného odkladu. Rozsah prípadných opravných prác určí Zhotoviteľ.
6. V prípade vady brániacej prevádzke (najmä ak spôsobuje prerušenie alebo obmedzenie výroby tepla) je Zhotoviteľ povinný najneskôr do štyridsaťosem (48) hodín po obdržaní reklamácie dostaviť sa k Dielu na účely vyhotovenia protokolu o reklamovanej vade, identifikovať vadu a navrhnúť termín odstránenia vady, ktorý podlieha schváleniu Objednávateľa. V prípade, ak sa Zmluvné strany nedohodnú na termíne odstránenia vady, ktorý nesmie byť skôr ako o (30) dní, alebo ak Zhotoviteľ neodstráni vadu v dohodnutom termíne, má Objednávateľ právo vykonať nápravu a požadovať od Zhotoviteľa náhradu nákladov účelne vynaložených na tento účel. Zhotoviteľ je povinný uhradiť náklady podľa predchádzajúcej vety Objednávateľovi na základe faktúry Objednávateľa so splatnosťou tridsať (30) dní od doručenia faktúry na ich úhradu Zhotoviteľovi. Cena takýchto výkonov sa však nemôže byť vyššia ako obvyklé v danom mieste a čase. V prípade nezhody sa použijú jednotkové ceny podľa cenníka Cenkros platného v čase vzniku takýchto nákladov.
7. V prípade vady, ktorá nebráni prevádzke Diela, sa Zhotoviteľ zaväzuje dostaviť sa k Dielu na účely vyhotoveniu protokolu o reklamovanej vade a ďalší postup ako je uvedený v ods. 6 tohto článku XII Zmluvy najneskôr do piatich (5) pracovných dní po obdržaní reklamácie.
8. Termín a spôsob pre odstránenie vady bude vždy dohodnutý písomne. Vada je považovaná za odstránenú podpísaním Protokolu o odstránení reklamovanej vady oboma Zmluvným stranami.
9. Oprávnenosť reklamácie v prípade, keď ju Zhotoviteľ neuzná, bude zistená znaleckým posudkom. Objednávateľ za týmto účelom navrhne Zhotoviteľovi aspoň troch znalcov, z ktorých Zhotoviteľ určí aspoň jedného, ktorý môže následne vykonať posúdenie oprávnenosti reklamácie. Na základe výsledku znaleckého posudku bude reklamácia uznaná za oprávnenú alebo neoprávnenú. Náklady na vyhotovenie znaleckého posudku ponesie v prípade, ak reklamácia bola uznaná ako oprávnená, Zhotoviteľ, v prípade neoprávnenej reklamácie Objednávateľ.
10. Nárokmi zo zodpovednosti za vady a zo záruky za akosť nie je dotknutý nárok na náhradu škody, prípadne na dohodnutú zmluvnú pokutu.

**Článok XIII**

**ZODPOVEDNOSŤ ZA ŠKODU A SANKCIE**

1. Ak jedna zo Zmluvných strán poruší svoju povinnosť vyplývajúcu zo Zmluvy, je povinná nahradiť škodu tým spôsobenú druhej Zmluvnej strane, ibaže preukáže, že porušenie povinnosti bolo spôsobené okolnosťami vylučujúcimi zodpovednosť.
2. Objednávateľ je oprávnený požadovať od Zhotoviteľa úhradu zmluvnej pokuty vo výške :
3. 100,- EUR ( jednosto eur) za každý začatý deň omeškania Dodávateľa s plnením ktorejkoľvek časti Predmetu plnenia so samostatne vymedzeným termínom plnenia, a to za každú časť Predmetu plnenia zvlášť;
4. 300,- EUR ( tristo eur ) za každý začatý deň omeškania Zhotoviteľa s odstraňovaním vady;
5. 500,- EUR (päťsto eur) za každé porušenie predpisov bezpečnosti a ochrane zdravia pri práci, ochrany pred požiarmi alebo ochrany životného prostredia Zhotoviteľom pri výkone činnosti v zmysle Zmluvy, a to za každé porušenie zvlášť;
6. 5 000,- EUR (päťtisíc eur ) za každé porušenie povinnosti obmedzení týkajúcich sa dôvernosti informácií; alebo
7. 500,- EUR ( päťsto eur ) za každé porušenia akejkoľvek inej povinnosti Zhotoviteľa podľa Zmluvy, pre ktorú nie je ustanovená samostatná zmluvná pokuta v zmysle tohto bodu, a to za každé porušenie zvlášť a aj opakovane.
8. Oprávnená Zmluvná strana má právo vyzvať povinnú Zmluvnú stranu na úhradu zmluvnej pokuty a povinná Zmluvná strana sa zaväzuje zaplatiť zmluvnú pokutu najneskôr do tridsať (30) dní od doručenia výzvy spolu s jej vyúčtovaním oprávnenej Zmluvnej strany na jej úhradu. Uplatnením alebo zaplatením zmluvnej pokuty nezaniká povinnosť Zhotoviteľa splniť záväzok zabezpečený zmluvnou pokutou. Uplatnením alebo zaplatením pokuty nie je dotknutý nárok Objednávateľa na náhradu škody voči Zhotoviteľovi, a to v celom rozsahu.
9. V prípade omeškania ktorejkoľvek Zmluvnej strany so zaplatením peňažného plnenia podľa tejto Zmluvy má druhá Zmluvná strana právo požadovať zaplatenie úroku z omeškania vo výške 0,02% z dlžnej sumy za každý deň omeškania.

**Článok XIV**

**UKONČENIE ZMLUVY**

1. Túto Zmluvu je možné predčasne ukončiť na základe písomnej dohody oboch Zmluvných strán. Jednostranne je možné túto Zmluvu ukončiť výlučne len odstúpením od nej z dôvodov uvedených v Zmluve alebo v ustanoveniach Platnej legislatívy.
2. Objednávateľ má právo od Zmluvy odstúpiť najmä v prípade:
3. ak by bol Zhotoviteľ v omeškaní so začatím vykonávania Diela z dôvodov výlučne na strane Zhotoviteľa alebo s vykonaním Diela z dôvodov výlučne na strane Zhotoviteľa o viac ako tridsať (30) kalendárnych dní, alebo
4. ak by Zhotoviteľ vykonával Dielo v rozpore so Zmluvou, alebo Platnou legislatívou a nevykonal by nápravu ani v primeranej lehote poskytnutej Objednávateľom, ktorá nesmie byť kratšia ako tridsať (30) dní, alebo
5. Zhotoviteľ sa dostane do platobnej neschopnosti, alebo
6. okolnosť vylučujúca zodpovednosť trvá nepretržite dlhšie ako dva (2) mesiace.
7. Ktorákoľvek zo Zmluvných strán má právo od Zmluvy odstúpiť v prípade, že na druhú Zmluvnú stranu bol vyhlásený konkurz a/alebo bola povolená reštrukturalizácia, a/alebo Zmluvná strana vstúpila do likvidácie; alebo ak sa Zmluvné strany nedohodnú na Prácach naviac, ak by nimi malo dôjsť k zvýšeniu Ceny Diela o viac ako [10] % z Ceny Diela, ani v lehote dvadsiatich (20) pracovných dní od výskytu potreby Prác naviac a tieto sú nevyhnutné pre dokončenie Diela.
8. Odstúpenie od Zmluvy musí byť vykonané písomne a doručené druhej Zmluvnej strane, pričom účinky odstúpenia nastávajú dňom doručenia písomného oznámenia.

**Článok XV**

**KONTAKTNÉ OSOBY A DORUČOVANIE**

1. Zmluvné strany určili nasledovné oprávnené osoby:
2. na realizáciu Diela, veci technické za Objednávateľa (technický dozor): [doplniť meno, priezvisko, pracovná pozícia, mobil, mail], za Zhotoviteľa: [doplniť meno, priezvisko, pracovná pozícia, mobil, mail na rokovanie o obsahu zmluvy resp. dodatku], odsúhlasovanie prác naviac/menej a zmien Harmonogramu: za Objednávateľa [doplniť meno, priezvisko, pracovná pozícia, mobil, mail], za Zhotoviteľa: [doplniť meno, priezvisko, pracovná pozícia, mobil, mail]
3. na odovzdanie a prevzatie Diela za Objednávateľa [doplniť meno, priezvisko, pracovná pozícia, mobil, mail], za Zhotoviteľa: [doplniť meno, priezvisko, pracovná pozícia, mobil, mail] na reklamačné konanie: za Objednávateľa [doplniť meno, priezvisko, pracovná pozícia, mobil, mail], za Zhotoviteľa: [doplniť meno, priezvisko, pracovná pozícia, mobil, mail]
4. Zmluvné strany sa záväzne dohodli na nasledovných pravidlách doručovania:
5. Akákoľvek komunikácia a oznámenia podľa tejto Zmluvy musí mať písomnú formu a musí byť doručené druhej strane na adresu uvedenú nižšie osobne, doporučenou zásielkou, kuriérom alebo elektronickou poštou. Strany sa dohodli, že oznámenia týkajúce sa vzniku, zmeny alebo neplatnosti Zmluvy, žiadosti o náhradu škody alebo zaplatenie zmluvnej pokuty, Oznámenia o začatí akéhokoľvek konkurzného, reštrukturalizačného alebo exekučného konania voči Zmluvnej strane, faktúry sa môžu doručovať iba osobne, doporučenou poštou alebo kuriérom.
6. Komunikácia ohľadom odovzdania/prevzatia Diela podľa č. IX musí mať písomnú formu a musí byť doručené druhej Zmluvnej strane na adresu uvedenú nižšie osobne, doporučenou zásielkou, kuriérom a zároveň aj elektronickou poštou.
7. Komunikácia a oznámenia budú zasielané na adresy uvedené v záhlaví tejto zmluvy.
8. V prípade, ak sa riadne odoslaná zásielka vrátila odosielateľovi ako nedoručená, neprevzatá alebo nedoručiteľná, Zmluvná strana, ktorá je odosielateľom zásielky splní podmienku doručenia uplynutím desiateho (10) dňa od dňa odovzdania zásielky subjektu, obstarávajúcemu jej doručenie.

**Článok XVI**

**MLČANLIVOSŤ**

1. Zmluvné strany sa dohodli, že všetky skutočnosti, údaje, informácie a podklady, ktoré sa v súvislosti s plnením tejto Zmluvy (alebo v spojitosti s ňou) dozvedia sa považujú za obchodné tajomstvo podľa ust. § 17 a nasl. Obchodného zákonníka a toto sú povinné chrániť a dodržiavať v zmysle ustanovenia § 271 Obchodného zákonníka. Predmetom obchodného tajomstva podľa tohto článku XVI Zmluvy nie sú skutočnosti, údaje, informácie a podklady, ktoré je Zmluvná strana povinná oznámiť podľa platných právnych predpisov.
2. Zmluvné strany sa zaväzujú, že neoznámia alebo inak nesprístupnia ktorejkoľvek tretej osobe s výnimkou svojich zamestnancov, daňových, ekonomických a právnych poradcov a subdodávateľov Zhotoviteľa, žiadne informácie poskytnuté druhou Zmluvnou stranou v súvislosti s plnením tejto Zmluvy, ani žiadne iné informácie o jednaniach spojených s touto Zmluvou, alebo súvisiace so Zmluvou, ani ich nepoužijú v rozpore s ich účelom pre svoje potreby, bez toho, aby bol udelený predchádzajúci písomný súhlas poskytovateľa informácie, s výnimkou tých informácií, ktoré poskytovateľ uverejní na základe zákonom uloženej povinnosti. Uvedené informácie považujú Zmluvné strany za dôverné a prijímateľ informácie sa zaväzuje túto dôvernosť v najvyššej možnej miere zachovávať.
3. Prijímateľ informácie vyhlasuje, že všetky dôverné informácie, ktoré získa od poskytovateľa informácie použije výlučne pre plnenie účelu ku ktorému boli poskytovateľom informácie oznámené.

**Článok XVII**

**ZÁVEREČNÉ USTANOVENIA**

1. Táto Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcom po dni jej zverejnenia v súlade s Platnou legislatívou, ak sa na jej účinnosť takéto zverejnenie vyžaduje.
2. Pokiaľ nie je v Zmluve dohodnuté inak, túto Zmluvu je možné meniť len písomnými dodatkami podpísanými oboma Zmluvnými stranami.
3. Prípadná neplatnosť niektorej časti tejto Zmluvy nemá vplyv na platnosť a účinnosť ostatných dojednaní v Zmluve. V prípade, že sa niektorá časť tejto Zmluvy preukáže ako neplatná, alebo sa stane neplatnou, použije sa na úpravu vzťahov Zmluvných strán zákonná úprava, ktorá je svojou povahou najbližšia úmyslu, sledovanému stranami pri uzatváraní tejto Zmluvy, alebo si Zmluvné strany poskytnú potrebnú súčinnosť, aby neplatné ustanovenie nahradili platným ustanovením, ktoré je svojou povahou najbližšie úmyslu, sledovanému stranami pri uzatváraní tejto Zmluvy.
4. Právne vzťahy založené touto Zmluvou sa riadia Obchodným zákonníkom.
5. V prípade vzniku akéhokoľvek sporu medzi Zmluvnými stranami, ktorý sa nepodarí vyriešiť vzájomnou dohodou, akýkoľvek takýto spor bude postúpený na rozhodnutie príslušným súdom Slovenskej republiky.
6. Táto Zmluva je vypracovaná v dvoch (2) vyhotoveniach, z ktorých jedno (1) si ponechá Objednávateľ a jedno (1) Zhotoviteľ.
7. Zmluvné strany prehlasujú, že ich zmluvná voľnosť nie je obmedzená ani viazaná, že túto Zmluvu uzatvorili slobodne, vážne, určite a zrozumiteľne a bez nátlaku. Zmluvné strany si Zmluvu prečítali, jej obsahu porozumeli a na znak súhlasu s ustanoveniami tejto Zmluvy pripájajú svoje podpisy.
8. Neoddeliteľnou súčasťou zmluvy sú nasledovné prílohy:

Príloha č.1 Špecifikácia predmetu plnenia (*konečná ponuka Zhotoviteľa*)

Príloha č.2 Zoznam subdodávateľov

Príloha č.3 Harmonogram

Príloha č.4 Zoznam odborníkov

Príloha č. 5 Dohoda o finančnom vysporiadaní (*bude doplnená po protokolárnom prevzatí Diela*)

V ....., dňa \_\_.\_\_.2021 V .........., dňa \_\_.\_\_.2021

V Novom Meste nad Váhom, dňa V*[doplní uchádzač]*, dňa*[doplní uchádzač]*

Objednávateľ: Zhotoviteľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za *[doplní uchádzač]*