Súťažné podklady

ROKOVACIE KONANIE SO ZVEREJNENÍM

realizované v súlade so zákonom č. 343/2015 Z. z. o verejnom obstarávaní   
a o zmene a doplnení niektorých zákonov v platnom znení („**ZVO**“)  
 („**Rokovacie konanie**“ alebo „**Verejné obstarávanie**“)

/tovary/

evidenčné číslo Rokovacieho konania:

431205

predmet zákazky

**DODÁVKA A INŠTALÁCIA ENERGOBLOKU S VYUŽITÍM OZ UL. BZINSKÁ**

|  |
| --- |
| Osoba zodpovedná za vypracovanie súťažných podkladov: JUDr. Gabriela Heribanová  Súťažené podklady schválil: Ing. Stanislav Vavrek |

V Novom Meste nad Váhom, dňa 16.06.2021

**Upozornenie:**

**V zmysle ZVO má Obstarávateľ povinnosť aj v prípade postupu rokovacieho konania so zverejnením sprístupniť záujemcom súťažné podklady už v štádiu predkladaní žiadosti o účasť.**

**Obstarávateľ preto upozorňuje, že tieto súťažné podklady sú určené a budú sa uplatňovať až vo fáze predkladania základných ponúk záujemcov, ktorí splnili podmienky účasti.**

**Pre predkladanie žiadostí o účasť sa záujemcovia budú riadiť oznámením o vyhlásení verejného obstarávania a dokumentom „Doplňujúce informácie k oznámeniu“.**

Informácie v týchto súťažných podkladov nahradené symbolom [●] budú stanovené najneskôr v čase odoslania výzvy na predkladanie základných ponúk záujemcom.

Obsah súťažných podkladov

[ČASŤ A Pokyny pre uchádzačov 5](#_Toc65563192)

[ODDIEL I Všeobecné informácie 5](#_Toc65563193)

[1 Identifikácia obstarávateľa podľa § 9 ZVO 5](#_Toc65563194)

[2 Predmet zákazky 5](#_Toc65563195)

[3 Komplexnosť dodávky 6](#_Toc65563196)

[4 Zdroj finančných prostriedkov 6](#_Toc65563197)

[5 Zmluva 6](#_Toc65563198)

[6 Miesto a termín realizácie predmetu zákazky 6](#_Toc65563199)

[7 Oprávnení záujemcovia / uchádzači 6](#_Toc65563200)

[8 Predloženie a obsah základných ponúk 7](#_Toc65563201)

[9 Rokovanie o základných ponukách 9](#_Toc65563202)

[10 Predloženie a obsah konečných ponúk 9](#_Toc65563203)

[11 Platnosť konečných ponúk 9](#_Toc65563204)

[12 Náklady na žiadosti o účasť a ponuky 10](#_Toc65563205)

[ODDIEL II Dorozumievanie medzi Obstarávateľom a uchádzačmi alebo záujemcami 10](#_Toc65563206)

[13 Dorozumievanie medzi Obstarávateľom a uchádzačmi alebo záujemcami 10](#_Toc65563207)

[14 Vysvetľovanie a doplnenie súťažných podkladov 11](#_Toc65563208)

[15 Obhliadka miesta realizácie predmetu zákazky 11](#_Toc65563209)

[ODDIEL III Príprava základnej a konečnej ponuky 11](#_Toc65563210)

[16 Jazyk ponúk 11](#_Toc65563211)

[17 Zábezpeka 12](#_Toc65563212)

[18 Mena a ceny uvádzané v ponukách 13](#_Toc65563213)

[19 Vyhotovenie ponúk 13](#_Toc65563214)

[20 Konflikt záujmov 14](#_Toc65563215)

[ODDIEL IV Predkladanie ponúk 14](#_Toc65563216)

[21 Spôsob predloženia ponuky všeobecne 14](#_Toc65563217)

[22 Spôsob a lehota na predkladanie základných ponúk 15](#_Toc65563218)

[23 Miesto a lehota na predkladanie konečných ponúk 16](#_Toc65563219)

[24 Doplnenie, zmena a odvolanie ponúk 16](#_Toc65563220)

[ODDIEL V Otváranie, rokovanie a vyhodnotenie ponúk 16](#_Toc65563221)

[25 Otváranie základných ponúk 16](#_Toc65563222)

[26 Rokovanie o základných ponukách 16](#_Toc65563223)

[27 Otváranie konečných ponúk 17](#_Toc65563224)

[28 Vyhodnotenie a vysvetľovanie konečných ponúk 17](#_Toc65563225)

[29 Dôvernosť procesu Verejného obstarávania 18](#_Toc65563226)

[ODDIEL VI Prijatie konečnej ponuky a uzavretie zmluvy 19](#_Toc65563227)

[30 Informácia o výsledku hodnotenia ponúk 19](#_Toc65563228)

[31 Uzavretie zmluvy 19](#_Toc65563229)

[ČASŤ B Opis predmetu zákazky 21](#_Toc65563230)

[1 Hlavný dôvod a účel obstarania zákazky 21](#_Toc65563231)

[2 Základný opis predmetu zákazky (Časť modernizácia) 21](#_Toc65563232)

[ Slnečná energia, 22](#_Toc65563233)

[ Geotermálna energia, 22](#_Toc65563234)

[ Aerotermálna energia, 22](#_Toc65563235)

[ Hydrotermálna energia. 22](#_Toc65563236)

[ 2600 hodín pri výkone 100%, 23](#_Toc65563237)

[ 1350 hodín pri výkone 75%, 23](#_Toc65563238)

[ 550 hodín pri výkone 60%. 23](#_Toc65563239)

[3 Požiadavky na minimálny rozsah realizácie predmetu zákazky 23](#_Toc65563240)

[4 Súvisiace služby a stavebné práce 23](#_Toc65563241)

[5 Záruka za zariadenia a garancia úspory energie 23](#_Toc65563242)

[6 Miesto realizácie predmetu zákazky 24](#_Toc65563243)

[7 Iné požiadavky 24](#_Toc65563244)

[8 Základný opis predmetu zákazky (Časť servis) 24](#_Toc65563245)

[ČASŤ C Spôsob určenia ceny 25](#_Toc65563246)

[1 Stanovenie ceny za predmet zákazky 25](#_Toc65563247)

[2 Predloženie ceny za predmet zákazky 25](#_Toc65563248)

[ČASŤ D Obchodné podmienky 27](#_Toc65563249)

[1 Podmienky uzatvorenia zmluvy 27](#_Toc65563250)

[ČASŤ E Kritériá hodnotenia ponúk 28](#_Toc65563251)

[1 Kritérium na hodnotenie ponúk 28](#_Toc65563252)

[2 Spôsob výpočtu jednotlivých podkritérií 28](#_Toc65563253)

[3 Spôsob vyhodnotenia ponúk 29](#_Toc65563254)

[SUMARIZÁCIA PRÍLOH SÚŤAŽNÝCH PODKLADOV 30](#_Toc65563255)

# 

# Pokyny pre uchádzačov

## Všeobecné informácie

### Identifikácia obstarávateľa podľa § 9 ZVO

Názov: Mestský bytový podnik Nové Mesto nad Váhom, s.r.o.

Sídlo: Vajanského 2116/16, 915 01 Nové Mesto nad Váhom

Zápis v ORSR: Obchodný register Okresného súdu Trenčín, oddiel: Sro, vložka č. 11779/R

Štatutárny orgán/štatutár: Ing. Stanislav Vavrek

IČO: 36310743

DIČ: 2020182395

IČ DPH: SK2020182395

URL: https://msbp-nm.sk/

(ďalej aj ako „**Obstarávateľ**“)

Ďalšie informácie o podmienkach Rokovacieho konania môžete získať u:

Obchodné meno: Tatra Tender s.r.o.

Sídlo: Krčméryho 16, 811 04 Bratislava, SR

Štatutárny zástupca: Mgr. Vladimír Oros, konateľ

IČO: 44 119 313

zapísaný: v Obchodnom registri Okresného súdu Bratislava I, oddiel: Sro, vložka číslo: 51980/B

Osoba zodpovedná

za vypracovanie súťažných

podkladov: JUDr. Gabriela Heribanová (ďalej len „**Zodpovedná osoba**“)

### Predmet zákazky

#### Predmetom zákazky je zákazky je navrhnutie, realizácia a financovanie vybudovania zdroja tepla („**časť modernizácia**“) a zabezpečenie servisu vybraných technologických zariadení vybudovaného zdroja tepla („**časť servis**“).

#### Špecifikácia predmetu zákazky je uvedená v Časti B. Opis predmetu zákazky týchto súťažných podkladov a:

#### a) pre časť modernizácia aj v návrhu zmluvy o dielo (ďalej aj ako „**ZoD**“) a jej prílohách, ktoré sú súčasťou týchto súťažných podkladov;

#### b) pre časť servis aj v návrhu servisnej zmluvy (ďalej aj ako „**servisná zmluva**“) a jej prílohách, ktoré sú súčasťou týchto súťažných podkladov;

#### (ďalej spolu aj len ako „**predmet zákazky**“).

#### Hlavný kód CPV:

#### 31121200- 2 Generátorové hnacie agregáty

#### Súvisiace práce:

#### 45231112-3 Inštalácia potrubného systému

#### 45232140-5 Stavebné práce na hlavnom potrubí miestneho vykurovania

#### 45232142-9 Stavebné práce na výmenníkových staniciach

#### 45232220-0 Stavebné práce na rozvodniach

#### 45251150-7 Stavebné práce na chladiacich vežiach

#### 45251200-3 Stavebné práce na teplárňach

#### 45251220-9 Stavebné práce na kogeneračných zariadeniach

#### 45255400-3 Montážne práce

#### 45300000-0 Stavebno-inštalačné práce

#### 45333000-0 Inštalovanie plynovej prípojky s príslušenstvom

#### 45350000-5 Mechanické inštalácie

45259300-0 Opravy a údržba teplární

50531200-8 Služby na údržbu plynových zariadení

50532300-6 Opravy a údržba generátorov

### Komplexnosť dodávky

#### Uchádzač predloží ponuku (základnú i konečnú) na celý predmet zákazky.

#### Predmetom ucelenej zákazky je navrhnutie, realizácia, a financovanie vybudovania zdroja tepla („časť modernizácia“) a zabezpečenie servisu vybraných technologických zariadení vybudovaného zdroja tepla („časť servis“).

### Zdroj finančných prostriedkov

#### Obstarávateľ má v úmysle financovať predmet zákazky z vlastných zdrojov formou pravidelných mesačných platieb počas obdobia 120 mesiacov.

#### Obstarávateľ bude financovať predmet zákazky v súlade s návrhmi zmlúv, ktoré budú spracované na základe výsledkov rokovaní.

### Zmluva

#### Výsledkom Rokovacieho konania budú zmluva o dielo pre časť modernizácia uzatvorená medzi úspešným uchádzačom (zhotoviteľom) a Obstarávateľom (prijímateľom) na základe vyhodnotenia konečných ponúk (ďalej len ako „**ZoD**“ v alebo „**Zmluva o dielo**“) a Servisná zmluva (ďalej len ako „**Servisná zmluva**“) pre časˇˇt servis.

#### Základné návrhy zmlúv sú uvedené v Časti D. Obchodné podmienky týchto súťažných podkladov. Finálny návrh zmlúv bude spracovaný až na základe výsledkov rokovania. Zmluvy uzatvorené s úspešným uchádzačom budú zodpovedať podmienkam stanoveným vo výzve na predloženie konečnej ponuky a v konečnej ponuke úspešného uchádzača.

### Miesto a termín realizácie predmetu zákazky

#### Hlavným miestom realizácie predmetu zákazky je TS 45-207 na pozemkoch reg. KNC parc. č. 3854/127, 3854/1, 3854/102, kat. území Nové mesto nad Váhom, Slovenská republika.

#### Doba realizácie predmetu zákazky bude:

#### max. 12 mesiacov odo dňa prevzatia staveniska (časť modernizácia);

#### 120 mesiacov od uvedenia diela do prevádzky (časť servis).

### Oprávnení záujemcovia / uchádzači

#### Rokovacie konanie so zverejnením sa vyhlasuje pre neobmedzený počet hospodárskych subjektov, ktoré môžu predložiť v žiadosti o účasť doklady vyžadované na preukázanie splnenia podmienok účasti.

#### Obstarávateľ neobmedzuje počet záujemcov, ktorých vyzve na predloženie základnej ponuky.

#### Základnú ponuku môže predložiť len vybraný záujemca, ktorý predložil v lehote na predkladanie žiadosti o účasť doklady na preukázanie splnenia podmienok účasti, splnil podmienky účasti stanovené Obstarávateľom v oznámení o vyhlásení tohto Verejného obstarávania (ďalej aj ako „**Oznámenie**“) a v doplňujúcich informáciách k Oznámeniu (ďalej len „**Doplňujúce informácie**“), a ktorého Obstarávateľ vyzval na predloženie základnej ponuky (ďalej len „**záujemca**“).

#### Konečnú ponuku môže predložiť len uchádzač, ktorý predložil základnú ponuku.

#### Základnú ponuku a konečnú ponuku (obe ďalej spoločne ako „**ponuka**“) môžu predkladať fyzické osoby, právnické osoby alebo skupina fyzických alebo právnických osôb, vystupujúcich voči Obstarávateľovi spoločne (ďalej aj ako „**Skupina dodávateľov**“).

#### V prípade, ak je uchádzačom Skupina dodávateľov, ponuka musí byť podpísaná všetkými členmi Skupiny dodávateľov, resp. za všetkých členov Skupiny dodávateľov. Zároveň je uchádzač povinný predložiť vo svojej ponuke doklad podpísaný všetkými členmi Skupiny dodávateľov o určení vedúceho člena oprávneného konať v mene ostatných členov Skupiny dodávateľov pre účely tohto Rokovacieho konania. Za týmto účelom uchádzač môže využiť vzor splnomocnenia pre vedúceho člena Skupiny dodávateľov podľa Prílohy č. A.5 týchto súťažných podkladov.

#### V prípade, ak je uchádzačom Skupina dodávateľov, takýto uchádzač je povinný tiež predložiť čestné vyhlásenie o vytvorení Skupiny dodávateľov, ktorého vzor tvorí Prílohu č. A.4 týchto súťažných podkladov.

#### V prípade, ak bude ponuka Skupiny dodávateľov vyhodnotená ako úspešná, všetci členovia Skupiny dodávateľov budú povinní najneskôr do podpisu zmluvy, ktorá bude výsledkom tohto Verejného obstarávania, uzatvoriť zmluvu o združení podľa ustanovení § 829 a nasl. zákona č. 40/1964 Zb. Občiansky zákonník v znení neskorších predpisov alebo inú obdobnú zmluvu s minimálnymi obsahovými náležitosťami uvedenými nižšie. Zmluva o združení musí byť písomná, a musí obsahovať minimálne:

###### splnomocnenie jedného člena zo Skupiny dodávateľov, ktorý bude mať postavenie hlavného člena Skupiny dodávateľov, udelenú ostatnými členmi Skupiny dodávateľov na uskutočňovanie a prijímanie akýchkoľvek právnych úkonov, ktoré sa budú uskutočňovať a prijímať v mene všetkých členov Skupiny dodávateľov v súvislosti s plnením zmluvy, ktorá bude výsledkom Verejného obstarávania. Toto splnomocnenie musí byť neoddeliteľnou súčasťou zmluvy o združení;

###### opis vzájomných práv a povinností členov Skupiny dodávateľov s uvedením činností, ktorými sa jednotliví členovia Skupiny dodávateľov budú podieľať na plnení predmetu zákazky;

###### ustanovenie o tom, že všetci členovia Skupiny dodávateľov zodpovedajú za záväzky združenia voči Obstarávateľovi spoločne a nerozdielne.

#### Uchádzač, ktorý predkladá ponuku, nemôže byť v tom istom postupe zadávania zákazky súčasne aj členom Skupiny dodávateľov, ktorá predkladá ponuku. Obstarávateľ vylúči uchádzača, ktorý je súčasne členom Skupiny dodávateľov.

### Predloženie a obsah základných ponúk

#### Základná ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>. Uchádzač môže predložiť iba jednu základnú ponuku. Uchádzač predkladá základnú ponuku spôsobom uvedeným v bode 21 tejto časti súťažných podkladov a v lehote uvedenej v bode 22 tejto časti súťažných podkladov.

#### Súčasťou základnej ponuky musia byť nasledujúce doklady / dokumenty:

###### Úvodný list základnej ponuky s uvedením nasledovných údajov:

identifikácia uchádzača – obchodné meno / názov a sídlo uchádzača (uchádzačov v prípade Skupiny dodávateľov);

identifikácia Rokovacieho konania, do ktorého sa základná ponuka predkladá s uvedením názvu predmetu zákazky;

zoznam dokumentov predložených v základnej ponuke;

identifikácia obchodného tajomstva, resp. dôverných informácií (ak sú) v súlade s bodom 29.2 týchto súťažných podkladov (identifikácia čísla strany, čísla odseku, bodu a textu obsahujúceho obchodné tajomstvo, príp. dôverné informácie).

###### Ako vzor úvodného listu uchádzač môže použiť vzor uvedený v Prílohe č. A.1 súťažných podkladov.

###### Podrobný opis ponúkaného predmetu zákazky, z ktorého musí vyplývať splnenie všetkých minimálnych požiadaviek stanovených v Časti B. Opis predmetu zákazky, ktoré musia všetky základné ponuky spĺňať. **Opis musí obsahovať prehľadnú a jednoznačnú informáciu, ako tovary a súvisiace stavebné práce ako aj služby tvoriace ponúkaný predmet zákazky spĺňajú všetky požadované minimálne požiadavky uvedené v Časti B. Opis predmetu zákazky.**

###### Vyplnené základné návrhy zmlúv zmluvy o dielo a servisná zmluva podľa vzorov zmlúv uvedených v Prílohe D.1 a D.2 súťažných podkladov s prílohami a v osobitnom dokumente návrhy na úpravu zmlúv, ktoré navrhuje vykonať.

###### Vyhlásenie o akceptácii podmienok Rokovacieho konania, ktorého vzor tvorí Prílohu č. A.2 týchto súťažných podkladov.

###### Čestné vyhlásenie uchádzača o neprítomnosti konfliktu záujmov vypracované podľa Prílohy č. A.3 týchto súťažných podkladov a v súlade s bodom 20 tejto časti súťažných podkladov.

###### Ak základnú ponuku predkladá Skupina dodávateľov - čestné vyhlásenie o vytvorení Skupiny dodávateľov, ktorého vzor tvorí Prílohu č. A.4 týchto súťažných podkladov súčasne s plnomocenstvom vedúceho člena Skupiny dodávateľov s obsahovými náležitosťami podľa Prílohy č. A.5 týchto súťažných podkladov.

###### Vyplnený návrh opatrení v zmysle Prílohy č. B.1 týchto súťažných podkladov.

###### Vyplnený a ocenený výkaz výmer podľa Prílohy č. C.2 vrátane rozpisu platieb upravený podľa ponúkaného predmetu zákazky podľa písm. b) vyššie.

###### Podrobný postup výpočtu pre účinnosť centralizovaného zdroja v zmysle bodu 2.4 Časti E. Kritéria hodnotenia ponúk.

###### Návrh na plnenie kritérií predložený formou vyplnenej tabuľky podľa vzoru v Prílohe č. C.1 Návrh na plnenie kritérií týchto súťažných podkladov.

###### Ak ponuka obsahuje obchodné tajomstvo alebo dôverné informácie, tak kópia základnej ponuky vo vyhotovení, v ktorom uchádzač vybieli alebo inak urobí nečitateľnými všetky časti základnej ponuky a informácie, ktoré obsahujú dôverné informácie tak, aby zverejnením takejto kópie základnej ponuky vypracovanej zo strany uchádzača Obstarávateľ neporušil žiadne obchodné tajomstvo ani dôvernosť informácií.

#### Každý dokument z vyššie uvedených častí základnej ponuky (pokiaľ z bodov 8.5 tejto časti súťažných podkladov nevyplýva inak) musí byť:

###### podpísaný, pričom

v prípade dokumentu vydaného uchádzačom musí byť tento dokument **podpísaný uchádzačom**, jeho štatutárnym orgánom alebo iným písomne splnomocneným zástupcom uchádzača, ktorý je oprávnený konať v mene uchádzača v potrebnom rozsahu; a

v prípade dokumentu, ktorý uchádzač nevydáva, musí byť dokument **podpísaný treťou osobou**, ktorá ho vydáva, resp. jej štatutárnym orgánom alebo iným ňou splnomocneným zástupcom.

###### **naskenovaný** (odporúčaný formát je „PDF“) a **vložený** do systému JOSEPHINE spôsobom uvedeným v bode 21 tejto časti súťažných podkladov.

#### Všetky doklady a dokumenty tvoriace obsah základnej ponuky, požadované v týchto súťažných podkladoch, musia byť k termínu predloženia základnej ponuky platné a aktuálne.

#### V prípade, ak sa vyskytnú pochybnosti o pravosti alebo pravdivosti dokumentov predložených v základnej ponuke vo forme skenu podľa bodu 8.3, vyhradzuje si Obstarávateľ právo požadovať od uchádzača ich dodatočné predloženie vo forme listinného originálu alebo jeho notársky overenej kópie na adresu uvedenú v bode 10.4b) vyššie alebo vo forme obsahujúcej kvalifikovaný elektronický podpis, resp. vo forme zaručenej elektronickej konverzie:

###### ako doklady obsahujúce kvalifikovaný elektronický podpis podľa Nariadenia Európskeho parlamentu a Rady (EÚ) č. 910/2014 zo dňa 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (ďalej len „**nariadenie eIDAS**“) subjektu, ktorý taký doklad vydal; alebo

###### v prípade, ak nie sú vydávané v elektronickej forme s kvalifikovaným elektronickým podpisom podľa nariadenia eIDAS, tak vo forme elektronického dokumentu vytvoreného zaručenou konverziou pôvodného originálu dokumentu podľa zákona č. 305/2013 Z. z. o e-Governmente v znení neskorších predpisov.

### Rokovanie o základných ponukách

#### Obstarávateľ rokuje s uchádzačmi o základných ponukách a všetkých následne predložených ponukách (okrem konečných ponúk) spôsobom podľa bodu 26 tejto časti súťažných podkladov.

#### Obstarávateľ písomne oznámi uchádzačom ukončenie rokovania a vyzve ich na predkladanie konečných ponúk.

### Predloženie a obsah konečných ponúk

#### Výzva na predkladanie konečných ponúk bude obsahovať všetky náležitosti podľa ustanovenia § 95 ods. 9 ZVO.

#### Končené ponuky budú obsahovať dokumenty uvedené v bode 8.2 pokiaľ si výsledok rokovania vyžiada ich aktualizáciu. Presné požiadavky na obsah konečných ponúk bude uvedený vo výzve na ich predloženie.

#### Na spôsob a formu predloženia konečných ponúk platia primerane ustanovenia bodu 8 vyššie týchto súťažených podkladov.

#### V prípade poskytnutia zábezpeky formou bankovej záruky alebo poistenia záruky, uchádzač predloží doklad o zložení bankovej záruky alebo doklad o poistení záruky podľa bodu 10.2 tejto časti súťažných podkladov v konečnej ponuke buď:

###### vo forme elektronického dokumentu s kvalifikovaným elektronickým podpisom banky, resp. poisťovne v súlade s nariadením eIDAS v prípade, ak banka, resp. poisťovňa uchádzača takúto formu vystavenia bankovej záruky, resp. poistenia záruky pripúšťa. V takom prípade nesmie byť uplatnenie bankovej záruky, resp. poistenia záruky zo strany Obstarávateľa spojené so žiadnou prekážkou vyplývajúcou z elektronickej formy bankovej záruky, resp. poistenia záruky oproti uplatneniu plnenia z písomnej bankovej záruky, resp. poistenia záruky; alebo

###### vo forme skenu bankovej záruky, resp. poistenia záruky vloženého do systému JOSEPHINE a tiež zároveň samostatne doručí **originál záručnej listiny resp. poistenia záruky** (notársky overená kópia nie je postačujúca) na adresu Kontraktnej osoby Obstarávateľa uvedenú v bode 1 týchto súťažných podkladov, t. j. **Tatra Tender s.r.o., Krčméryho 16, 811 04 Bratislava.**

V prípade zloženia finančných prostriedkov na bankový účet Obstarávateľa sa odporúča, aby uchádzač predložil výpis z bankového účtu, resp. iné vyjadrenie uchádzača potvrdzujúce skutočnosť, že finančné prostriedky budú pripísané na účet Obstarávateľa najneskôr v deň uplynutia lehoty na predkladanie konečných ponúk.

### Platnosť konečných ponúk

#### Konečné ponuky zostávajú platné počas lehoty viazanosti ponúk stanovenej na obdobie 8 mesiacov od uplynutia lehoty na predkladanie konečných ponúk.

### Náklady na žiadosti o účasť a ponuky

#### Všetky výdavky spojené s prípravou základných a konečných ponúk znášajú uchádzači bez finančného nároku voči Obstarávateľovi.

## Dorozumievanie medzi Obstarávateľom a uchádzačmi alebo záujemcami

### Dorozumievanie medzi Obstarávateľom a uchádzačmi alebo záujemcami

#### Poskytovanie vysvetlení, odovzdávanie podkladov a komunikácia (ďalej len „**komunikácia**“) medzi Obstarávateľom a záujemcami / uchádzačmi sa bude uskutočňovať v štátnom (slovenskom) jazyku.

#### Obstarávateľ bude pri komunikácii s uchádzačmi, resp. záujemcami, postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi Obstarávateľom a uchádzačmi, resp. záujemcami, počas celého procesu Verejného obstarávania.

#### JOSEPHINE je na účely tohto Verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com.

#### Návod na používanie systému je dostupný na webovom sídle portálu JOSEPHINE (http://files.nar.cz/docs/josephine/sk/Skrateny\_navod\_ucastnik.pdf).

#### Minimálne technické požiadavky na používanie systému sú dostupné na webovom sídle portálu JOSEPHINE (http://files.nar.cz/docs/josephine/sk/Technicke\_poziadavky\_sw\_JOSEPHINE.pdf).

#### Na bezproblémové používanie systému JOSEPHINE je nutné používať jeden z podporovaných internetových prehliadačov:

#### Microsoft Internet Explorer verzia 11.0 a vyššia,

#### Mozilla Firefox verzia 13.0 a vyššia,

#### Google Chrome, alebo

#### Microsoft Edge.

#### Pravidlá pre doručovanie – zásielka sa považuje za doručenú uchádzačovi, resp. záujemcovi, ak jej adresát bude mať objektívnu možnosť oboznámiť sa s jej obsahom, t. j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

#### Uchádzač, resp. záujemca, sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Uchádzač, resp. záujemca, si môže v komunikačnom rozhraní zobraziť celú históriu o svojej komunikácií s Obstarávateľom.

#### Ak je odosielateľom informácie uchádzač, resp. záujemca, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy Obstarávateľovi. Takáto zásielka sa považuje za doručenú Obstarávateľovi okamihom jej odoslania v systému JOSEPHINE v súlade s funkcionalitou systému.

#### Obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Akákoľvek komunikácia so záujemcami, ktorí sú evidovaní na elektronickom liste záujemcov pri danej zákazke alebo s uchádzačmi, ktorá bude realizovaná prostredníctvom systému JOSEPHINE, bude zasielaná na záujemcom/uchádzačom určený kontaktný email (zadaný pri registrácii do systému JOSEPHINE).

#### Obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Obstarávateľ bude všetky dokumenty uverejňovať ako elektronické dokumenty v príslušnej časti zákazky v systéme JOSEPHINE, na ktorý bude odkazovať link uverejnený v profile Obstarávateľa zriadenom v elektronickom úložisku na webovej stránke Úradu pre verejné obstarávanie (ďalej len „**Profil**“).

#### Podania a dokumenty súvisiace s uplatnením revíznych postupov budú medzi Obstarávateľom a záujemcami/uchádzačmi doručované v súlade s príslušnými ustanoveniami ZVO, pričom Obstarávateľovi budú podania doručované v elektronickej podobe funkcionalitou informačného systému, prostredníctvom ktorého je Verejné obstarávanie realizované (t. j. JOSEPHINE).

### Vysvetľovanie a doplnenie súťažných podkladov

#### Adresa stránky, kde je možný prístup k dokumentácii Rokovacieho konania: https://josephine.proebiz.com/

#### V Profile sa bude nachádzať odkaz na verejný portál systému JOSEPHINE, kde sú všetky informácie verejne prístupné.

#### V prípade nejasností alebo potreby objasnenia akýchkoľvek poskytnutých informácií v lehote na predkladanie základných či konečných ponúk, môže ktorýkoľvek zo záujemcov požiadať o vysvetlenie prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Obstarávateľ bezodkladne poskytne vysvetlenie informácií potrebných na vypracovanie ponuky (základnej či konečnej), návrhu a na preukázanie splnenia podmienok účasti všetkým záujemcom, ktorí sú mu známi (v štádiu predkladania konečných ponúk uchádzačom), najneskôr však šesť dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.

### Obhliadka miesta realizácie predmetu zákazky

#### Obhliadka miesta realizácie predmetu zákazky nie je povinná. Obstarávateľ umožní každému záujemcovi alebo uchádzačovi obhliadku miesta realizácie zákazky. Obhliadka bude organizovaná pre záujemcov spoločne. Účasť na obhliadke záujemca potvrdí spolu s uvedením svojich identifikačných údajov prostredníctvom systému JOSEPHINE. V rovnakej lehote a rovnakým spôsobom môže záujemca z dôvodov hodných osobitného zreteľa ospravedlniť svoju neúčasť na obhliadke a požiadať Obstarávateľa o stanovenie ďalšieho termínu obhliadky. Obstarávateľ však nie je povinný vyhlásiť nový termín obhliadky. Ak Obstarávateľ vyhlási nový termín obhliadky, v takom prípade bude náhradný termín obhliadky oznámený  všetkým záujemcom.

#### Obhliadka miesta plnenia sa uskutoční dňa **24.06.2021 o 9:00 hod.** so stretnutím na nasledovnej adrese TS 45-207, Bzinská - kasárne, na pozemkoch reg. KNC parc. č. 3854/127, 3854/1, 3854/102, kat. území Nové mesto nad Váhom, Slovensko.

#### Kontaktnou osobou na účely obhliadky je Ing. Stanislav Vavrek, e-mail: riaditel@msbp-nm.sk, tel.: +421 903511443, +421 327741527. Obstarávateľ si vyhradzuje právo v prípade potreby zmeniť kontaktnú osobu.

#### Za obdobných podmienok ako sú uvedené vyššie môže Obstarávateľ prostredníctvom komunikačného rozhrania systému JOSEPHINE oznámiť dátum ďalšej obhliadky, pokiaľ to bude považovať za vhodné.

## Príprava základnej a konečnej ponuky

### Jazyk ponúk

#### Ponuky, doklady a dokumenty v tomto Rokovacom konaní sa predkladajú v štátnom jazyku Slovenskej republiky.

#### Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

### Zábezpeka

#### Obstarávateľ bude vyžadovať na zabezpečenie **konečnej ponuky** zloženie zábezpeky (neplatí pre základné ponuky) vo výške vo výške **50.000,- EUR (slovom päťdesiattisíc euro)**.

#### Zábezpeku slúžiacu pre zabezpečenie konečnej ponuky je možné zložiť:

##### Poskytnutím bankovej záruky za uchádzača

###### Poskytnutie bankovej záruky nesmie byť v rozpore s ustanoveniami § 313 až § 322 Obchodného zákonníka, v platnom znení. Banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Doba platnosti bankovej záruky musí byť určená v bankovej záruke minimálne skončenia lehoty viazanosti ponúk (resp. predĺženej lehoty viazanosti), t. j. do 31.12.2021. Z bankovej záruky vystavenej bankou musí ďalej vyplývať, že banka uspokojí veriteľa (Obstarávateľa) za dlžníka (uchádzača) v prípade prepadnutia jeho zábezpeky v prospech Obstarávateľa v tomto Rokovacom konaní s názvom **Dodávka a inštalácia energobloku s využitím OZ ul. Bzinská, pričom v texte dokladu vystaveného bankou musí byť Rokovacie konanie nezameniteľne identifikovateľné napr. číslom Oznámenia, ktorým bolo vyhlásené**. Banka sa musí bezpodmienečne zaviazať zaplatiť na účet Obstarávateľa pohľadávku krytú bankovou zárukou do 7 (siedmich) kalendárnych dní po doručení výzvy Obstarávateľa na jej zaplatenie. Banková záruka vzniká dňom písomného vyhlásenia banky a zábezpeka vzniká doručením záručnej listiny Obstarávateľovi.

###### V prípade poskytnutia zábezpeky formou bankovej záruky, uchádzač predloží bankovú záruku vo forme a spôsobom uvedeným v ustanovení bodu 10.4 vyššie tejto časti súťažných podkladov.

##### Poskytnutím poistenia záruky za uchádzača

###### Poskytnutie poistenia záruky nesmie byť v rozpore s ustanoveniami zákona č. 39/2015 Z. z. o poisťovníctve a o zmene a doplnení niektorých zákonov, v platnom znení. Poistná zmluva musí byť uzatvorená tak, že poisteným je uchádzač a oprávnenou osobou z poistnej zmluvy je Obstarávateľ. Doba platnosti poistenia záruky musí byť určená v poistnej zmluve, ako aj v doklade vystavenom poisťovňou o existencii poistenia záruky, minimálne skončenia lehoty viazanosti ponúk (resp. predĺženej lehoty viazanosti), t. j. do 31.12.2021. Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (Obstarávateľa) za poisteného (uchádzača) v prípade prepadnutia jeho zábezpeky v prospech Obstarávateľa v tomto Rokovacom konaní s názvom **Dodávka a inštalácia energobloku s využitím OZ ul. Bzinská, pričom v texte dokladu vystaveného poisťovňou musí byť Rokovacie konanie nezameniteľne identifikovateľné napr. číslom Oznámenia, ktorým bolo vyhlásené**. Poisťovňa sa musí bezpodmienečne zaviazať zaplatiť na účet Obstarávateľa pohľadávku krytú poistením záruky do 7 (siedmich) kalendárnych dní po doručení výzvy Obstarávateľa na jej zaplatenie. Poistenie záruky vzniká dňom uzavretia poistnej zmluvy medzi poisťovňou a poisteným (uchádzačom) a zábezpeka vzniká doručením dokladu vystaveného poisťovňou o poistení záruky Obstarávateľovi.

###### V prípade poskytnutia zábezpeky formou poistenia záruky, uchádzač predloží v konečnej ponuke doklad vystavený poisťovňou vo forme a spôsobom uvedeným v ustanovení bodu 10.4 tejto časti súťažných podkladov.

##### Zložením finančných prostriedkov na bankový účet Obstarávateľa

###### V prípade zloženia finančných prostriedkov na bankový účet Obstarávateľa musia byť zložené na účet:

Názov banky: Prima Banka a.s.

IBAN kód: [SK6256000000005823157001]

SWIFTová adresa banky: KOMASK2X

Variabilný symbol: 17198 - MRT

Špecifický symbol: [*uchádzač doplní svoje IČO*]

Poznámka pre prijímateľa: [TS 45-207]

Finančné prostriedky musia byť pripísané na účet Obstarávateľa najneskôr v deň uplynutia lehoty na predkladanie konečných ponúk, ktorá bude uchádzačom oznámená vo výzve na predloženie konečných ponúk.

#### Ak nebude platná banková záruka alebo platné poistenie záruky súčasťou konečnej ponuky uchádzača, prípadne nebudú zložené finančné prostriedky na účte Obstarávateľa v zmysle bodu 17.2.3 vyššie, bude ponuka uchádzača z Rokovacieho konania vylúčená v súlade s § 53 ods. 5 písm. a) ZVO. Uchádzač bude písomne upovedomený o vylúčení jeho ponuky z Rokovacieho konania s uvedením dôvodu vylúčenia a lehoty, v ktorej môžu byť doručené námietky podľa § 170 ods. 3 písm. d) ZVO.

#### Obstarávateľ uvoľní alebo vráti uchádzačovi zábezpeku do siedmich dní odo dňa (podľa okolností):

###### uplynutia lehoty viazanosti ponúk,

###### márneho uplynutia lehoty na doručenie námietky, ak ho Obstarávateľ vylúčil z Verejného obstarávania alebo ak Obstarávateľ zruší použitý postup zadávania zákazky, alebo

###### uzavretia zmluvy.

#### Zábezpeka prepadne v prospech Obstarávateľa, ak uchádzač v lehote viazanosti ponúk:

###### odstúpi od svojej konečnej ponuky alebo

###### neposkytne súčinnosť alebo odmietne uzavrieť zmluvu v súlade s § 56 ods. 8 až 15 ZVO.

### Mena a ceny uvádzané v ponukách

#### Navrhovaná zmluvná cena musí byť stanovená podľa § 3 zákona č. 18/1996 Z. z. o cenách, v platnom znení a vyhlášky MF SR č.87/1996 Z. z., ktorou sa vykonáva zákon o cenách. Navrhovaná zmluvná cena musí obsahovať cenu a náklady za celý predmet zákazky a musí byť v súlade s pokynmi uvedenými v ostatných súťažných podkladoch, najmä v časti C. Spôsob určenia ceny. Uchádzač ku každej položke Návrhu na plnenie kritérií uvedie číslo v kladných číslach. Nula sa za kladné, reálne číslo nepovažuje.

#### Povinnosťou uchádzača je dôsledne preskúmať celý obsah súťažných podkladov a návrhu zmluvy, a na základe ich obsahu stanoviť cenu a náklady za uskutočnenie predmetu zákazky. Uchádzač je vo svojej ponuke povinný zohľadniť všetko, čo je nevyhnutné na úplné a riadne plnenie svojich záväzkov zo zmluvy, pričom do svojich ponukových cien a nákladov zahrnie všetky náklady spojené s plnením predmetu zákazky.

#### Uchádzačom navrhovaná zmluvná cena bude vyjadrená v mene EUR. Obstarávateľ upozorňuje, že pokiaľ bude cena uvedená v inej mene ako v mene EUR, bude ponuka uchádzača vylúčená z dôvodu nemožnosti porovnania ponúk uchádzačov. Celková cena ako aj každá z položiek Návrhu na plnenie kritérií musí byť vyjadrená ako kladné číslo zaokrúhlené na maximálne dve desatinné miesta.

#### Časti ponúk uvádzajúce cenu musia obsahovať cenu každej z položiek uvedených v Časti C. Spôsob určenia ceny a celkovú cenu predmetu zákazky, t. j. súčet všetkých položiek, ako aj ďalšie tam uvedené náležitosti.

#### Cena musí zahŕňať všetky ekonomicky odôvodnené náklady uchádzača na predmet zákazky v rozsahu a za podmienok uvedených v zmluve a primeraný zisk.

### Vyhotovenie ponúk

#### Ak nie je v bode 10.4 tejto časti súťažných podkladov uvedené inak, uchádzač predkladá základnú i konečnú ponuku v elektronickej podobe v ich lehote na predkladanie ponúk. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.

### Konflikt záujmov

#### Obstarávateľ zabezpečí, aby v tomto Rokovacom konaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.

#### Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh verejného obstarávania (vrátane osoby bez nutnosti formálneho zapojenia do priebehu Verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s verejným obstarávaním.

#### Obstarávateľ prijme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie Verejného obstarávania alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči Obstarávateľ v súlade s ustanovením § 40 ods. 6 písm. f) ZVO uchádzača z tohto Rokovacieho konania.

#### Obstarávateľ v rámci opatrení podľa predchádzajúceho bodu požaduje, aby záujemca / uchádzač / člen Skupiny dodávateľov vo všetkých fázach procesu Verejného obstarávania postupoval tak, aby nedošlo k vzniku konfliktu záujmov. Uchádzač je povinný vo svojej ponuke predložiť čestné vyhlásenie o neprítomnosti konfliktu záujmov (Obstarávateľ upozorňuje, že bude kontrolovať pravdivosť uchádzačmi predložených vyhlásení týkajúcich sa konfliktu záujmov) spôsobom podľa Prílohy č. A.3 týchto súťažných podkladov.

#### Uchádzač je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti Obstarávateľa.

## Predkladanie ponúk

### Spôsob predloženia ponuky všeobecne

#### Ak nie je v bode 10.4 tejto časti súťažných podkladov uvedené inak, uchádzač predkladá ponuku v elektronickej podobe do systému JOSEPHINE, umiestnenom na webovej adrese: https://josephine.proebiz.com, pričom ak ide o:

###### základnú ponuku, tak v lehote na predkladanie ponúk podľa požiadaviek uvedených v týchto súťažných podkladoch,

###### pozmenenú ponuku, tak v lehote na predkladanie ponúk uvedenej vo výzve na úpravu a opätovné predloženie pozmenenej ponuky,

###### konečnú ponuku, tak v lehote na predkladanie ponúk uvedenej vo výzve na predloženie konečnej ponuky.

###### Ponuka musí byť predložená v čitateľnej a reprodukovateľnej podobe. V prípade, že uchádzač predloží listinnú ponuku (okrem dokladov podľa bodu 10.4 tejto časti súťažných podkladov, ktoré sa predkladajú v konečnej ponuke), Obstarávateľ na ňu nebude prihliadať.

#### Elektronická ponuka musí byť predložená v určených komunikačných formátoch a určeným spôsobom tak, aby bola zabezpečená pred zmenou jej obsahu; ak sa vyžaduje kódovanie a šifrovanie, musí byť predložená vo vopred určených formátoch kódovania a šifrovania. Obstarávateľ vylúči uchádzača, ak

###### nedodržal určený spôsob komunikácie,

###### obsah jeho ponuky nie je možné sprístupniť alebo

###### nepredložil ponuku vo vyžadovanom formáte kódovania, ak je potrebný na ďalšie spracovanie pri vyhodnocovaní ponúk.

#### Uchádzač má možnosť registrovať sa do systému JOSEPHINE pomocou hesla i registráciou a prihlásením pomocou občianskeho preukazu s elektronickým čipom a bezpečnostným osobným kódom (eID).

#### Predkladanie ponúk je umožnené iba autentifikovaným uchádzačom. Autentifikáciu je možné vykonať nasledovnými spôsobmi:

###### v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

###### nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

###### vložením plnomocenstva na kartu užívateľa po registrácii, ktoré je podpísané elektronickým podpisom štatutára aj splnomocnenou osobou, alebo prešlo zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

###### počkaním na autentifikačný kód, ktorý bude poslaný na adresu sídla uchádzača do rúk štatutára uchádzača v listinnej podobe formou doporučenej poštovej zásielky. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

#### Autentifikovaný uchádzač si po prihlásení do systému JOSEPHINE v prehľade zákaziek- zozname obstarávaní, vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

#### Požiadavka Obstarávateľa na doklady, dokumenty a ďalšie písomnosti, ktoré musia byť predložené v:

###### základnej ponuke je uvedená v bode 8 tejto časti súťažných podkladov,

###### konečnej ponuke, bude uvedená vo výzve na predloženie konečnej ponuky a súčasťou konečnej ponuky bude aj doklad o zložení zábezpeky podľa bodu 17 tejto časti súťažných podkladov.

###### Uchádzač zároveň pri vkladaní ponuky do systému JOSEPHINE samostatne vyplní elektronický formulár s finálnou hodnotou kritéria vypočítanou podľa vzorca uvedeného v bode 1.1 Časti E. Kritériá hodnotenia ponúk týchto súťažných podkladov.

#### Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

#### Ak ponuka obsahuje dôverné informácie, uchádzač ich v ponuke viditeľne označí. V prípade, ak uchádzač vyslovene neoznačí časti svojej ponuky ako dôverné, Obstarávateľ je oprávnený zverejniť v profile celú ponuku uchádzača.

### Spôsob a lehota na predkladanie základných ponúk

#### Základné ponuky predkladajú uchádzači elektronicky spôsobom podľa bodu 19 tejto časti súťažných podkladov.

#### Lehota na predkladanie základných ponúk uplynie dňa **16.07.2021 o 10:00 hod.**

#### Prípadné predĺženie lehoty na predkladanie ponúk bude uchádzačom dostatočne vopred oznámené formou elektronickej komunikácie v systéme JOSEPHINE.

### Miesto a lehota na predkladanie konečných ponúk

#### S výnimkou dokladov uvedených v bode 10.4 tejto časti súťažných podkladov sa konečné ponuky predkladajú elektronicky spôsobom podľa bodu 19 tejto časti súťažných podkladov.

#### Ak uchádzač v konečnej ponuke predkladá v zmysle bodu 10.4 tejto časti súťažných podkladov aj originál záručnej listiny, resp. originál dokladu o poistení záruky v tlačenej forme, predloží tento dokument v samostatnom uzavretom obale na adresu uvedenú v bode 23.2 a) nižšie, pričom obal musí obsahovať nasledovné údaje:

###### adresu Tatra Tender s.r.o., Krčméryho 16, 811 04 Bratislava,

###### adresu uchádzača (názov alebo obchodné meno a adresu sídla alebo miesta podnikania),

###### označenie „Rokovacie konanie – „Dodávka a inštalácia energobloku s využitím OZ ul. Bzinská“ – Doklad o zložení zábezpeky“.

#### Lehota na predkladanie ponúk bude uchádzačom oznámená vo výzve na predloženie konečnej ponuky.

#### Časť konečnej ponuky predkladaná podľa bodu 23.2 tejto časti súťažných podkladov doručená po uplynutí lehoty na predkladanie ponúk sa vráti uchádzačom neotvorená.

#### Prípadné predĺženie lehoty na predkladanie ponúk bude uchádzačom dostatočne vopred oznámené formou elektronickej komunikácie v systéme JOSEPHINE.

### Doplnenie, zmena a odvolanie ponúk

#### Uchádzač môže predloženú ponuku stiahnuť, resp. vymazať prostredníctvom funkcionality webovej aplikácie JOSEPHINE do uplynutia lehoty na predkladanie ponúk podľa bodov 22.2 a 23.4 tejto časti súťažných podkladov. Predloženie novej ponuky je možné vykonať prostredníctvom funkcionality webovej aplikácie JOSEPHINE až po jej predchádzajúcom stiahnutí, resp. vymazaní (kliknutím na tlačidlo „Stiahnuť ponuku“ a predložením novej ponuky). Predloženie novej časti konečnej ponuky, ktorá bola predložená podľa bodu 10.4 tejto časti súťažných podkladov, je možné vykonať tak, že uchádzač do uplynutia lehoty na predkladanie ponúk:

###### predloží novú (kompletnú) konečnú ponuku prostredníctvom funkcionality webovej aplikácie JOSEPHINE; a

###### doručí novú časť konečnej ponuky podľa bodu 10.4 tejto časti súťažných podkladov na adresu uvedenú v bode 23.2a) tejto časti súťažných podkladov.

## Otváranie, rokovanie a vyhodnotenie ponúk

### Otváranie základných ponúk

#### Otváranie základných ponúk komisiou bude v zmysle ZVO neverejné. Otváranie základných ponúk vykoná komisia tak, že najskôr overí neporušenosť základnej ponuky a následne ju otvorí sprístupnením jej obsahu v systéme JOSEPHINE.

#### Otváranie ponúk sa uskutoční dňa **16.07.2021 o 10:30 hod.** na adrese: Tatra Tender s.r.o., Krčméryho 16, 811 04 Bratislava.

#### Po otvorení základných ponúk komisia vykoná všetky úkony podľa ZVO a v súlade s ustanovením bodu 26 a nasl. tejto časti súťažných podkladov.

### Rokovanie o základných ponukách

#### Obstarávateľ rokuje s uchádzačmi o základných ponukách a všetkých následne predložených ponukách (okrem konečných ponúk) s cieľom zlepšiť ich obsah. Predmetom rokovania nie sú Obstarávateľom stanovené minimálne požiadavky, ktoré musia spĺňať všetky ponuky tak, ako sú špecifikované v Prílohe č. B.1 týchto súťažných podkladov, ani kritériá na vyhodnotenie ponúk uvedené v Oznámení a v súťažných podkladoch. Uvedené neznamená, že na základe rokovaní nemôže byť rozsah ďalších požiadaviek na opatrenia resp. ďalšie opatrenia samotné doplnené.

#### Obstarávateľ bude rokovať s uchádzačmi o predložených základných ponukách, o podmienkach zákazky, najmä o technických, administratívnych a finančných podmienkach. Predmetom rokovania bude najmä:

###### rozsah dodatočných navrhovaných technických opatrení;

###### technický návrh realizácie opatrení;

###### spôsob realizácie opatrení;

###### potenciálne ďalšie požiadavky na rozsah opatrení nad rámec minimálnych požiadaviek, ktoré musia spĺňať všetky ponuky tak, ako sú špecifikované v Prílohe č. B.1 týchto súťažných podkladov, pokiaľ ich potreba vzíde z rokovaní; a

###### iné aspekty ponuky uchádzača týkajúce sa prevedenia a realizácie predmetu zákazky.

#### Obstarávateľ v priebehu rokovania zabezpečí rovnaké zaobchádzanie so všetkými uchádzačmi. Je zakázané poskytovať informácie spôsobom, ktorý by zvýhodnil niektorých uchádzačov. Obstarávateľ nesprístupní dôverné informácie, ktoré získal počas rokovania bez súhlasu uchádzača. Súhlas sa udeľuje v súvislosti so zamýšľaným poskytnutím konkrétnych dôverných informácií; tento súhlas nebude mať formu všeobecného vzdania sa práv na dôvernosť informácií.

#### Obstarávateľ je povinný písomne informovať všetkých uchádzačov, ktorých ponuky neboli vylúčené o každej zmene technických požiadaviek alebo iných požiadaviek, ktoré vyplynuli z rokovania. Obstarávateľ poskytne uchádzačom dostatočnú lehotu, aby upravili a opätovne predložili pozmenené základné ponuky.

#### Rokovania budú môcť prebiehať osobne, alebo s ohľadom na opatrenia proti šíreniu vírusových nákaz aj písomne alebo využitím formy elektronickej komunikácie (konferenčný hovor / videohovor). Obstarávateľ vyhotoví z každého rokovania zápisnicu.

#### Obstarávateľ neumožňuje predložiť variantné riešenie vo vzťahu k požiadavkám na predmet zákazky.

#### Obstarávateľ poskytne uchádzačovi, ktorý sa zúčastňuje rokovania, informáciu o jeho priebehu a dosiahnutom pokroku najneskôr do 15 dní odo dňa prijatia žiadosti uchádzača o poskytnutie takýchto informácií.

#### Obstarávateľ písomne oznámi uchádzačom, ktorých ponuky neboli vylúčené, ukončenie rokovania a vyzve ich na predkladanie konečných ponúk.

### Otváranie konečných ponúk

#### Otváranie ponúk sa uskutoční elektronicky.

#### Miestom „on-line“ sprístupnenia ponúk je webová adresa https://josephine.proebiz.com/ a totožná záložka ako pri predkladaní ponúk.

#### On-line sprístupnenia ponúk sa môže zúčastniť iba uchádzač, ktorý predložil konečnú ponuku v lehote na predkladanie konečných ponúk. Pri on-line sprístupnení budú zverejnené informácie v zmysle ZVO. Všetky prístupy do tohto „on-line“ prostredia zo strany uchádzačov bude systém JOSEPHINE logovať a budú súčasťou protokolov v danom obstarávaní.

#### Obstarávateľ najneskôr do piatich pracovných dní odo dňa otvárania konečných ponúk pošle všetkým uchádzačom, ktorí predložili konečné ponuky v lehote na predkladanie konečných ponúk, zápisnicu z otvárania konečných ponúk, ktorá obsahuje údaje zverejnené na otváraní konečných ponúk podľa bodu 27.3 tejto časti súťažných podkladov.

### Vyhodnotenie a vysvetľovanie konečných ponúk

#### Vyhodnotenie ponúk komisiou je neverejné.

#### Komisia vyhodnocuje konečné ponuky uchádzačov z hľadiska splnenia požiadaviek Obstarávateľa na predmet zákazky. Ak Obstarávateľ vyžadoval od uchádzačov zábezpeku, komisia posúdi zloženie zábezpeky.

#### Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie konečnej ponuky a ak je to potrebné aj o predloženie dôkazov. Vysvetlením konečnej ponuky nemôže dôjsť k jej zmene. Za zmenu konečnej ponuky sa nepovažuje odstránenie zrejmých chýb v písaní a počítaní. Ustanovenia bodu 28.8 nižšie sa aplikuje primerane aj na hodnotenie splnenia požiadaviek Obstarávateľa na predmet zákazky.

#### Komisia akceptuje iba konečné ponuky uchádzačov, ktoré spĺňajú požiadavky na predmet zákazky uvedené v Oznámení a v týchto súťažných podkladoch a zároveň neobsahujú žiadne obmedzenia alebo výhrady, ktoré sú v rozpore s týmito požiadavkami. Ostatné konečné ponuky uchádzačov budú z Rokovacieho konania vylúčené v súlade s § 53 ods. 5 Zákona.

#### Po vyhodnotení konečných ponúk z hľadiska splnenia požiadaviek Obstarávateľa na predmet zákazky, komisia vyhodnocuje konečné ponuky, ktoré neboli vylúčené, v časti návrhu na plnenie kritérií.

#### Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie konečnej ponuky v časti návrhu na plnenie kritérií a ak je to potrebné aj o predloženie dôkazov. Vysvetlením konečnej ponuky nemôže dôjsť k jej zmene. Za zmenu konečnej ponuky sa nepovažuje odstránenie zrejmých chýb v písaní a počítaní.

#### Ak niektorá z riadne predložených konečných ponúk obsahuje mimoriadne nízku ponuku vo vzťahu k predmetu zákazky, komisia písomne požiada uchádzača o  vysvetlenie týkajúce sa tej časti konečnej ponuky, ktoré sú pre jej cenu podstatné v súlade s ustanoveniami § 53 ods. 2 a 6 ZVO. Ak boli predložené najmenej tri konečné ponuky od uchádzačov, ktorí spĺňajú podmienky účasti, ktoré spĺňajú požiadavky Obstarávateľa na predmet zákazky, mimoriadne nízkou konečnou ponukou je vždy aj konečná ponuka, ktorá obsahuje cenu plnenia, ktorá je najmenej o 15 % nižšia, ako priemer cien plnenia podľa ostatných konečných ponúk okrem konečnej ponuky s najnižšou cenou a zároveň o 10 % nižšia, ako je cena plnenia podľa konečnej ponuky s druhou najnižšou cenou plnenia.

#### V prípade matematických chýb bude umožnené uchádzačovi vysvetliť konečnú ponuku v súlade s ustanovením § 53 ods. 1 ZVO a Výkladovým stanoviskom Úradu pre verejné obstarávanie č. 01/2021 zo dňa z 05.02.2021.

#### Z procesu vyhodnocovania bude vylúčená konečná ponuka uchádzača ak bude naplnená niektorá z podmienok uvedených v ustanovení § 53 ods. 5 ZVO.

#### Uchádzač bude písomne upovedomený o vylúčení jeho konečnej ponuky Rokovacieho konania s uvedením dôvodu a lehoty, v ktorej môžu byť doručené námietky podľa § 170 ods. 3 písm. d) ZVO.

#### Ceny uvedené v konečných ponukách uchádzačov sa budú vyhodnocovať v mene euro (EUR). Hodnotené budú ceny vrátane DPH.

### Dôvernosť procesu Verejného obstarávania

#### Informácie týkajúce sa preskúmania, vysvetľovania a vyhodnocovania základných a konečných ponúk sú počas prebiehajúceho procesu dôverné. Členovia komisie na vyhodnotenie ponúk a zodpovedné osoby Obstarávateľa nesmú/nebudú počas prebiehajúceho procesu vyhláseného Rokovacieho konania poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám, s výnimkou poskytnutia informácií počas priebehu rokovania o základných ponukách postupom súladným s § 95 ZVO.

#### Obchodné tajomstvo a informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača, pokiaľ:

###### uvedené nebude v rozpore so ZVO a inými všeobecne záväznými právnymi predpismi (napr. povinnosť zverejňovať zmluvy podľa osobitného predpisu),

###### z obsahu ponuky bude nepochybne jasné, ktoré informácie považuje uchádzač za dôverné.

#### V opačnom prípade Obstarávateľ zverejní v Profile kompletnú ponuku, pričom Obstarávateľ bude vždy zbavený a ochránený pred akoukoľvek potenciálnou ujmou, ktorá mu môže byť spôsobená porušením vyššie opísanej povinnosti uchádzača. Predložením ponuky uchádzač vyjadruje svoju jednoznačnú vôľu byť viazaný týmto ustanovením.

#### Za dôverné informácie môže uchádzač v súlade s § 22 ZVO označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory.

#### Po podpise zmluvy Obstarávateľ zverejní v Profile v súlade s § 64 ZVO zápisnicu z vyhodnotenia splnenia podmienok účasti, ponuky všetkých uchádzačov doručené v lehote na predkladanie ponúk, zápisnicu z otvárania ponúk, zápisnicu z vyhodnotenia ponúk, správu podľa § 24 ZVO, zmluvu a každú jej zmenu. Po skončení alebo zániku zmluvy Obstarávateľ zverejní v Profile sumu skutočne uhradeného plnenia zo zmluvy a informácie a dokumenty, o ktorých to ustanovuje ZVO.

## Prijatie konečnej ponuky a uzavretie zmluvy

### Informácia o výsledku hodnotenia ponúk

#### Obstarávateľ po vyhodnotení konečných ponúk a po odoslaní všetkých oznámení o vylúčení uchádzača, bezodkladne písomne oznámi všetkým uchádzačom, ktorých konečné ponuky sa vyhodnocovali, výsledok vyhodnotenia konečných ponúk, vrátane poradia uchádzačov a súčasne zverejní informáciu o výsledku vyhodnotenia konečných ponúk a poradie uchádzačov v Profile. Úspešnému uchádzačovi oznámi, že jeho konečnú ponuku prijíma. Neúspešnému uchádzačovi oznámi, že neuspel a dôvody neprijatia jeho konečnej ponuky. Neúspešnému uchádzačovi v informácii o výsledku vyhodnotenia konečných ponúk uvedie aj identifikáciu úspešného uchádzača, informáciu o charakteristikách a výhodách prijatej konečnej ponuky a lehotu, v ktorej môže byť doručená námietka podľa § 170 ods. 3 písm. f) ZVO. Dátum odoslania informácie o výsledku vyhodnotenia konečných ponúk preukazuje Obstarávateľ.

### Uzavretie zmluvy

#### Úspešný uchádzač je povinný poskytnúť Obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 2 až 7 ZVO, ak bol na jej uzavretie písomne vyzvaný ak Obstarávateľ neurčil dlhšiu lehotu.

#### Ak úspešný uchádzač odmietne uzavrieť zmluvu alebo nie sú splnené povinnosti podľa bodu 31.1. tejto časti súťažných podkladov, Obstarávateľ môže uzavrieť zmluvu s uchádzačom, ktorý sa umiestnil ako druhý v poradí.

#### Ak uchádzač, ktorý sa umiestnil ako druhý v poradí odmietne uzavrieť zmluvu, neposkytne Obstarávateľovi riadnu súčinnosť potrebnú na jej uzavretie tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný ak Obstarávateľ neurčil dlhšiu lehotu, Obstarávateľ môže uzavrieť zmluvu s uchádzačom, ktorý sa umiestnil ako tretí v poradí.

#### Uchádzač, ktorý sa umiestnil ako tretí v poradí, je povinný poskytnúť Obstarávateľovi riadnu súčinnosť, potrebnú na uzavretie zmluvy tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný ak Obstarávateľ neurčil dlhšiu lehotu.

#### Obstarávateľ vyžaduje, aby úspešný uchádzač v zmluve, najneskôr v čase jej uzavretia, uviedol údaje o všetkých známych subdodávateľoch (obchodné meno, sídlo alebo miesto podnikania, IČO a pod.), a tiež údaje o osobe oprávnenej konať v mene subdodávateľa v rozsahu meno a priezvisko, adresa pobytu, dátum narodenia. Uvedené informácie predloží úspešný uchádzač ako Prílohu č. 2 ZoD a Prílohu č. 3 servisnej zmluvy.

#### Obstarávateľ neuzavrie zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov a nie sú zapísaní v registri partnerov verejného sektora, alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

#### Ponuky uchádzačov, ani ich časti, sa nepoužijú bez súhlasu uchádzačov, ak právne predpisy alebo tieto súťažné podklady neustanovujú inak.

#### Obstarávateľ pre vylúčenie pochybností upozorňuje, že zmeny uzatvorenej zmluvy podliehajú podmienkam zmeny zmluvy podľa ustanovenia § 18 ZVO, ktoré upravuje podrobne podmienky a obmedzenia zmeny zmlúv uzatvorených podľa ZVO.

**Prílohy Časti A. Súťažných podkladov**

Príloha č. A.1 Úvodný list ponuky (vzor)

Príloha č. A.2 Čestné vyhlásenie o podmienkach Rokovacieho konania (vzor)

Príloha č. A.3 Čestné vyhlásenie o neprítomnosti konfliktu záujmov (vzor)

Príloha č. A.4 Čestné vyhlásenie o vytvorení Skupiny dodávateľov (vzor)

Príloha č. A.5 Splnomocnenie vedúceho člena Skupiny dodávateľov (vzor)

# Opis predmetu zákazky

**Nižšie sú stanovené prvky opisu, ktorými sa určujú minimálne požiadavky, ktoré musia všetky ponuky spĺňať. Pokiaľ sa v opise predmetu zákazky použil odkaz na konkrétnu značku, výrobcu, alebo výrobok alebo typ výrobku – tieto boli použité výlučne pre ilustráciu vtedy, ak nebolo možné dostatočne presne a zrozumiteľne opísať predmet zákazky v súlade so ZVO a obvyklou obchodnou praxou prevažujúcou pri dodávke rovnakých alebo obdobných predmetov zákazky. V takýchto prípadoch sa má za to, že je takýto odkaz vždy doplnený slovami "alebo ekvivalentný“ a platí, že uchádzač môže vždy ponúknuť aj ekvivalentné alebo lepšie plnenie v súlade s ustanovením § 42 ods. 3 ZVO. Za ekvivalentné riešenie Obstarávateľ považuje také riešenie, ktoré má rovnaké alebo lepšie výkonnostné parametre, sleduje cieľ Obstarávateľa uvedený v tomto Opise predmetu zákazky, rešpektuje zákon č. 657/2004 Z.z. a jeho vykonávacie vyhlášky a súvisiace predpisy a v nevyhnutnom rozsahu (po technickej stránke).**

## Základné informácie – celá zákazka

### Hlavný dôvod a účel obstarania zákazky

#### Spoločnosť Mestský bytový podnik Nové Mesto nad Váhom s.r.o. (ďalej len „MsBP-NM“) v zmysle uzatvorených občianskoprávnych a obchodnoprávnych vzťahov s Mestom Nové Mesto nad Váhom vykonáva okrem iného tiež výrobu a rozvod tepla a TÚV. MsBP-NM prevádzkuje 17 tepelných zariadení vo vlastníctve Mesta Nové Mesto nad Váhom. Dodávka tepla a TÚV sa realizuje v zmysle zákona č. 657/2004 Z.z. a jeho vykonávacích vyhlášok a súvisiacich predpisov.

#### V nadväznosti na prebiehajúcu revitalizáciu areálu bývalých vojenských kasární v lokalite ulíc Bzinská a SNP, bola v MsBP-NM identifikovaná potreba pre zabezpečenie dostatočného tepelného výkonu pre tak pre novo vznikajúcu lokalitu, ako aj pre postupnú náhradu jestvujúcich, ale zastaraných zdrojov tepla.

#### Táto potreba bude realizovaná prostredníctvom viacerých na seba nadväzujúcich investičných akcií. Predmetom obstarávanej zákazky je vybudovanie technológie tepelného hospodárstva (ďalej „Kotolňa BZINSKÁ“ s využitím vysokoúčinnej kogenerácie a obnoviteľných zdrojov energie.

#### Cieľom Obstarávateľa je maximalizovať efektívnosť využitia energie pri výrobe tepla v systém centralizovaného zásobovania teplom v lokalite ulíc Bzinská a SNP v Novom Meste nad Váhom. Pri plnení zákazky preto Obstarávateľ požaduje v novom zdroji také využitie kombinovanej výroby elektriny a tepla a obnoviteľných zdrojov energie, ktoré systém centralizovaného zásobovania teplom do ktorého bude zapojený, čo najviac priblíži k splneniu parametrov účinného centralizovaného zásobovania teplom v zmysle ustanovení Zákona č. 657/2004 Z.z. o tepelnej energetike.

### Základný opis predmetu zákazky

#### Predmetom zákazky je navrhnutie, realizácia, a financovanie vybudovania zdroja tepla („**časť modernizácia**“) a zabezpečenie servisu vybraných technologických zariadení vybudovaného zdroja tepla („**časť servis**“).

## Časť modernizácia

### Základný opis

#### Predmetom tejto časti zákazky je navrhnutie, realizácia, a financovanie vybudovania zdroja tepla. Rozsah plnenia je nasledovný:

###### Vybudovanie zdroja tepla v rozsahu „Základného riešenia“ (tak ako je definované v bode 3.2 nižšie),

###### Návrh a inštalácia „Dodatočných technológií“, ktorými dôjde k zvýšeniu efektívnosti využitia energie v tepelnom hospodárstve s cieľom maximálneho priblíženia zásobovaného systému centralizovaného zásobovania teplom k splneniu parametrov účinného centralizovaného zásobovania teplom v zmysle ustanovení Zákona č. 657/2004 Z.z. o tepelnej energetike. Podmienky pre návrh Dodatočných technológií sú definované v bode 3.4 nižšie).

###### Financovanie investičných nákladov na vybudovanie zdroja tepla (v rozsahu Základného riešenia a Dodatočných technológií) formou poskytnutia dodávateľského úveru s dobou splácania 10 rokov (120 mesiacov).

#### Základné riešenie bude inštalované v priestoroch existujúcej (aktuálne nevyužívanej) kotolne, ktorá sa nachádza v k.ú. Nové Mesto nad Váhom na ulici Bzinskej v areáli bývalých kasární. p.č. 3/7. Pri realizácii Základného riešenia sa uvažuje s týmito prácami:

###### Zabudovanie technologických zariadení do kotolne - kogeneračnej jednotky, teplovodného kotla, čerpadlá, vodárničky so studňami;

###### Vybudovanie 1 - komínového telesa pre teplovodný kotol;

###### Úprava existujúceho komína pre kogeneračnú jednotku;

###### Zapojenie kotlov na sekundárny rozvod vykurovacej vody;

###### Zapojenie regulačných obvodov a silových rozvodov elektro v novej rozvodnici, vrátane osvetlenia kotolne.

#### Požiadavky na kogeneračnú jednotku a jej pripojenie do distribučnej sústavy sú vymedzené zmluvou o pripojení zariadenia na výrobu elektriny do distribučnej sústavy uzavretej medzi Obstarávateľom a Západoslovenská distribučná, a.s. zo dňa 2.4.2020 a jej článku 3.3 („zmluva o pripojení“). Touto zmluvou sú určené technické požiadavky na elektroenergetické zariadenie, ktorým je kogeneračná jednotka TEDOM CENTO 530 s celkovým inštalovaným výkonom 528kW. Detailné požiadavky, reflektujúce zmluvu o pripojení, sú uvedené v projektovej dokumentácii „NOVÉ MESTO NAD VÁHOM REKONŠTRUKCIA TS 45-207 A PRIPOJENIE KOGENERAČNEJ JEDNOTKY CENTO 530 ul. BZINSKÁ – KASÁRNE“ (časť elektro a technologická časť), ktorá tvorí samostatnú Prílohu č. B.2 týchto Súťažných podkladov. Pre vylúčenie pochybností Obstarávateľ uvádza, že realizácia investície (stavebná časť) podľa projektovej dokumentácie „NOVÉ MESTO NAD VÁHOM REKONŠTRUKCIA TS 45-207 A PRIPOJENIE KOGENERAČNEJ JEDNOTKY CENTO 530 ul. BZINSKÁ – KASÁRNE“ nie je predmetom zákazky podľa týchto Súťažných podkladov.

#### Cieľom inštalácie Dodatočných technológií je zvýšenie účinnosti systému centralizovaného zásobovania teplom do ktorého bude zdroj Kotolňa BZINSKÁ zapojený tak, aby sa čo najviac priblíži k splneniu parametrov účinného centralizovaného zásobovania teplom v zmysle ustanovení Zákona č. 657/2004 Z.z. o tepelnej energetike. Uchádzači navrhnú a zrealizujú technické riešenie Dodatočných technológií s ohľadom na nasledovné požiadavky a parametre:

###### Dodatočné technológie nesmú žiadnym spôsobom negatívne ovplyvňovať technické a výkonové parametre Základného riešenia,

###### Dodatočné technológie musia byť v prípade potreby demontovateľné bez zásahu do Základného riešenia,

###### Technologické riešenie Dodatočných technológií môže byť založené na využití odpadového tepla a nasledovných obnoviteľných zdrojov energie:

* + - * Slnečná energia,
      * Geotermálna energia,
      * Aerotermálna energia,
      * Hydrotermálna energia
      * Odpadné teplo z priemyselných procesov.

###### Tepelný zdroj Kotolňa BZINSKÁ bude zapojený do systému centralizovaného zásobovania teplom, ktorý je v súčasnosti tvorený okruhom TZ SNP 2206. V predmetnej oblasti (ulice Bzinská a SNP) sa nachádza 22 objektov. Ich domové odovzdávacie stanice momentálne patria do okruhu TZ SNP 2206, spolu s dvomi samostatne stojacími plynovými kotolňami (TZ 6310 a TZ 6311). Prebieha plánovaná príprava na pripojenie TZ 6310 a TZ 6311 k CTZ (predpoklad v roku 2021, resp. 2024). Zároveň je plánované pripojenie 5 ďalších objektov.

###### Dodávka tepla v systéme centralizovaného zásobovania teplom, do ktorého bude zdroj Kotolňa BZINSKÁ zapojený, je (po realizácii plánovanej investičnej výstavby) očakávaná v objeme 8750 MWh/rok.

###### Ročná prevádzka kogeneračnej jednotky v Kotolni BZINSKÁ je (po realizácii plánovanej investičnej výstavby) predpokladaná v nasledovnom rozsahu:

* + - * 2600 hodín pri výkone 100%,
      * 1350 hodín pri výkone 75%,
      * 550 hodín pri výkone 60%.

###### Obstarávateľ umožní využitie existujúceho vrtu / vybudovanie nového vrtu podzemnej vody. Štúdia „Geologické a hydrogeologické pomery územia okolia bývalých kasární (Bzinská ulica)“ tvorí samostatnú Prílohu č. B.4 týchto Súťažných podkladov.

#### Všetky podrobnosti týkajúce sa realizácie predmetu zákazky sú uvedené vo vzore zmluvy o dielo, ktorý je súčasťou týchto súťažných podkladov. Obstarávateľ požaduje, aby uchádzač akceptoval znenie tejto zmluvy.

### Požiadavky na minimálny rozsah realizácie

#### Pri plnení predmetu zákazky zabezpečí úspešný uchádzač aktivity minimálne v nasledovnom rozsahu:

###### návrh technického riešenia Dodatočných technológií v zmysle podmienok uvedených v týchto súťažných podkladoch;

###### úpravu projektovej dokumentácie Základného riešenia v prípade ak to technické riešenie Dodatočných technológií navrhnuté uchádzačom vyžaduje a ak takéto riešenie Obstarávateľ schválil;

###### projektovú prípravu Dodatočných technológií;

###### praktickú realizáciu Základného riešenia a Dodatočných technológií;

###### financovanie investičných nákladov;

### Súvisiace služby a stavebné práce

#### Súčasťou dodávky zariadení s príslušenstvom je ich dovoz, inštalácia, uvedenie do prevádzky a základné predvedenie funkčnosti a zaškolenie na nainštalovaných zariadeniach (na užívateľskej úrovni) zodpovedným osobám Obstarávateľa v potrebnom rozsahu.

### Záruka za zariadenia

#### Záruka za dodané zariadenia, stavebné prvky a ostatné opatrenia je min. 24 mesiacov, za podmienok bližšie špecifikovaných v návrhu zmluvy o dielo a sú podrobnejšie popísané v Prílohe č. D.1 a  týchto súťažných podkladov.

### Miesto realizácie predmetu zákazky

#### Hlavné stavenisko alebo miesto poskytnutia služieb: NOVÉ MESTO NAD VÁHOM, ul. BZINSKÁ KASÁRNE, TS 45-207 na pozemkoch reg. KNC parc. č. 3854/127, 3854/1, 3854/102

### Iné požiadavky

#### Ak ho uchádzač nepredloží už v ponuke, Obstarávateľ bude požadovať na účely poskytnutia riadnej súčinnosti nevyhnutnej k uzatvoreniu zmluvy predloženie dokladu od výrobcu KJG (napr. osvedčenie o školení, certifikát, ale aj iný doklad napr. referencia), ktorým uchádzač preukáže spôsobilosť vykonávať inštaláciu a uvedenie do prevádzky ponúkanú kogeneračnú jednotku. Doklad musí byť predložený v pôvodnom jazyku a súčasne musí byť preložený do štátneho jazyka, t. j. slovenského jazyka, okrem dokladov predložených v českom jazyku. V prípade zistenia rozdielu v obsahu predložených dokladov, bude rozhodujúci preklad v slovenskom jazyku.

#### Obstarávateľ bude súčasne požadovať pri podpise zmluvy predlož poistnú zmluvu pre poistenie zodpovednosti za škodu v hodnote 1 000 000 € a harmonogram plnenia, tieto podmienky sa však môžu zmeniť podľa výsledku jednotlivých rokovaní v rámci Rokovacieho konania.

## Časť servis

### Základný opis

#### Predmetom tejto časti zákazky výkon servisných činnosti vo vzťahu k vybudovanému zdroju tepla v časti modernizácia počas 120 mesiacov od odovzdania diela tvoriaceho časť modernizácia tohto opisu predmetu zákazky, pri predpokladanom celkovom objeme 50 000 mtH prevádzky diela.

#### Servis kogeneračnej jednotky bude realizovaný v rozsahu určenom Servisnou zmluvou, a bude zahŕňať všetky nevyhnutné služby spočívajúce v servisných úkonoch, či predpísanej údržbe výrobcov jednotlivých zariadení tvoriacich predmet dodania v časti modernizácia. Spotrebný tovar, náplne, mazivá, náhradné diely nie sú predmetom tejto časti zákazky.

#### Pravidelný servis, údržbu a opravu KGJ budú vykonávať servisní pracovníci pre strojnú časť a elektro.

#### Výmena náhradných dielov (ND) sa bude riadiť s ohľadom na skutočný technický stav daného diela tak, aby bola zabezpečená čo najdlhšia životaschopnosť diela a zároveň možnosť jeho nepretržitej prevádzky. Dodávka náhradných dielov však nie je predmetom tejto časti zákazky.

#### Úspešný uchádzač zabezpečí ekologickú likvidáciu opotrebovaných súčiastok.

#### Hranice vykonávania servisnej činnosti budú určené predmetom dodania v časti modernizácia.

#### Pre odstránenie pochybností sa uvádza, že predmetom servisných služieb nie sú tieto činnosti:

###### všetky opravy,  ktorých potreba vznikne na základe škôd spôsobených akoukoľvek násilnou alebo náhodnou činnosťou, akými sú napr. násilné mechanické poškodenie, voda, oheň, korózia, kontaminácia,

###### modifikácie alebo prestavby zariadení a systémov KGJ, ako aj opravy poškodení vyplývajúce z týchto modifikácií, prestavieb, alebo zásahov neoprávnených osôb alebo tretích strán,

### Miesto Plnenia

#### Miesto poskytnutia služieb: NOVÉ MESTO NAD VÁHOM, ul. BZINSKÁ KASÁRNE, TS 45-207 na pozemkoch reg. KNC parc. č. 3854/127, 3854/1, 3854/102

**Prílohy Časti B. Súťažných podkladov**

Príloha č. B.1 Návrh opatrení

Príloha č. B.2 Projektová dokumentácia v stupni dokumentácia pre stavebné povolenie– „NOVÉ MESTO NAD VÁHOM REKONŠTRUKCIA TS 45-207 A PRIPOJENIE KOGENERAČNEJ JEDNOTKY CENTO 530 ul. BZINSKÁ – KASÁRNE“ (výkaz výmer tvorí prílohu č. C. 2)

Príloha č. B.3 Stavebné povolenie č. A/2020/00915/Tr zo dňa 29.09.2020 k stavebnej časti (stavebná časť nie je predmetom zákazky)

Príloha č. B.4 Štúdia - Geologické a hydrogeologické pomery územia okolia bývalých kasární (Bzinská ulica)„

# 

# Spôsob určenia ceny

### Stanovenie ceny za predmet zákazky

#### Cena za predmet zákazky podľa Časti B. Opis predmetu zákazky musí byť stanovená v zmysle zákona NR SR č.18/1996 Z. z. o cenách, v platnom znení a vyhlášky MF SR č.87/1996 Z. z., ktorou sa tento vykonáva.

#### Uchádzač musí v ponuke uviesť celkovú cenu celého predmetu zákazky, t. j. cenu za modernizáciu (realizácia dodávok a prác uvedených vo výkaze výmer, cenu za dodatočné naviac opatrenia, náklady financovania, návrhu a projektového spracovania stavby, vykonania všetkých potrebných prác, spracovania dokumentácie skutočného vyhotovenia) a cenu za výkon servisu za celkové predpokladané množstvo 50 000 mtH prevádzky diela počas trvania servisnej zmluvy vrátane odplaty za akékoľvek súvisiace náklady spojené s plnením uchádzača za realizáciu modernizáciu a poskytovania servisu vrátane poskytovania súvisiacich služieb, ako sú opísané v Časti B. Opis predmetu zákazky a Časti D. Obchodné podmienky týchto súťažných podkladov a v súlade s ponukou uchádzača.

#### Cena projektu zahŕňa realizáciu úsporných opatrení (cenu predmetu zákazky, návrhu a projektového spracovania stavby, vykonania všetkých potrebných prác, spracovania dokumentácie skutočného vyhotovenia), cenu za dlhodobé financovanie a cenu za servis.

#### Základnou zásadou posudzovania cien ponúknutých uchádzačmi bude posudzovanie konečnej ceny, ktorú by Obstarávateľ bol povinný zaplatiť uchádzačovi v prípade úspechu jeho konečnej ponuky v tomto Rokovacom konaní v súlade s platným právnym režimom upravujúcim akékoľvek dane a poplatky vzťahujúce sa na obstaranie predmetu zákazky.

### Predloženie ceny za predmet zákazky

#### Uchádzač v návrhu na plnenie kritérií (formulár C.1 súťažných podkladov) a v návrhu opatrení (formulár B.1 súťažných podkladov) uvedie navrhovanú celkovú cenu vrátane dane z pridanej hodnoty (ďalej len „**DPH**“), ktorú bude Obstarávateľ musieť v závislosti od uplatneného daňového režimu buď zaplatiť úspešnému uchádzačovi na základe faktúry, alebo priamo odviesť v zmysle režimu prenesenej daňovej povinnosti, a to vo výške 20 % z ceny bez DPH. Pri vypĺňaní jednotlivých položiek Prílohy č. C1 Návrh na plnenie kritérií uchádzač teda uvedie cenu bez DPH, sadzbu DPH a cenu vrátane DPH.

#### Hodnotená bude celková cena s DPH.

#### Uchádzač zároveň uvedie, či je alebo nie je registrovaným platiteľom DPH v Slovenskej republike.

#### Cenu predmetu zákazky predloží uchádzač vyplnením výkazu výmer v zmysle Prílohy č. C.2 a Návrhu opatrení (formulár B.1 súťažných podkladov) a tabuľky „Návrh na plnenie kritérií“, ktorého vzor tvorí obsah Prílohy C.1 Návrh na plnenie kritérií týchto súťažných podkladov a vyplnením všetkých cenových ustanovení v návrhu zmluvy a jej prílohách. Hodnoty uvedené v týchto prílohách musia byť súladné.

#### Povinnosťou uchádzača je dôsledne preskúmať celý obsah súťažných podkladov a návrhu zmluvy, a na základe ich obsahu stanoviť cenu za uskutočnenie celého predmetu zákazky. Uchádzač je vo svojej ponuke povinný zohľadniť všetko, čo je nevyhnutné na úplné a riadne plnenie svojich záväzkov zo zmluvy, pričom do svojich ponukových cien zahrnie všetky náklady spojené s plnením predmetu zákazky. Cena musí zahŕňať všetky ekonomicky odôvodnené náklady uchádzača na predmet zákazky v rozsahu a za podmienok uvedených v zmluve a primeraný zisk.

**Prílohy Časti C. Súťažných podkladov**

Príloha č. C.1 Návrh na plnenie kritérií (vzor)

Príloha č. C.2 Výkaz výmer

# Obchodné podmienky

### Podmienky uzatvorenia zmluvy

#### S úspešným uchádzačom bude uzavretá zmluva o dielo podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej tiež len „Zmluva o dielo“) a servisná zmluva podľa ustanovenia § 269 a nasl. zákona č. 513/1991 Zb. Obchodný zákonník v znení neskorších predpisov („Servisná zmluva“) za podmienok uvedených nižšie, ako aj ďalších štandardných obchodných podmienok používaných pre takýto typ zmluvy a rovnaké alebo podobné predmety plnenia v súlade s právom Slovenskej republiky. Predmet plnenia, ako aj jeho cena budú presne zodpovedať obsahu víťaznej ponuky a bude v súlade so špecifikáciou stanovenou v Časti B. Opis Predmetu zákazky týchto súťažných podkladov.

#### Uchádzač predloží v ponuke (s výnimkou konečnej ponuky) návrhy oboch zmlúv vypracovaných v súlade s týmito súťažnými podkladmi a v osobitnom dokumente návrhy na úpravu zmlúv, ktoré navrhuje vykonať. V rámci konečnej ponuky bude Uchádzač predkladať finálne návrhy zmlúv, ktoré budú vypracované v súlade s výzvou na predkladanie konečných ponúk.

**Prílohy Časti D. Súťažných podkladov**

Príloha č. D.1 Zmluva o dielo

Príloha č. D. 2 Servisná zmluva

# Kritériá hodnotenia ponúk

### Kritérium na hodnotenie ponúk

#### Hodnotenie (konečných) ponúk bude vykonané na základe najlepšieho pomeru ceny a kvality. Hodnotenie pozostáva z hodnotenia nasledovných kritérií:

###### Celková cena za predmet zákazky s DPH

###### Hodnota U

### Spôsob výpočtu jednotlivých podkritérií

#### Ponuky uchádzačov budú vyhodnotené na základe bodov pridelených jednotlivým podkritériám v súlade s relatívnou váhou položiek:

|  |  |  |
| --- | --- | --- |
| P.č. | Názov | Váha (body) |
|  | Celková cena za predmet zákazky s DPH (A) | 60 bodov |
|  | Hodnota U (B) | 40 bodov |
| **Maximálny počet bodov spolu** | | **100 bodov** |

#### Predmetom hodnotenia bude Celková cena za predmet zákazky v EUR s DPH a Hodnota U. Za každé kritérium získa uchádzač body. Tieto sa zrátajú a zostaví sa poradie uchádzačov podľa celkového počtu získaných bodov, keď uchádzač s najvyšším počtom bodov získa prvé miesto v poradí.

#### Spôsob prideľovania bodov za podkritérium č. 1: Celková cena za realizáciu predmetu zákazky vrátane DPH

#### Maximálny počet bodov za podkritérium Celková cena za realizáciu predmetu zákazky v EUR s DPH bude pridelený podľa nižšie uvedeného vzorca:

#### Hodnota (A) = súčet hodnôt (A = A1 + A2), ktoré uchádzač uvedie v Návrhu na plnenie kritérií ako hodnotu v položke „A1 = Celková cena za modernizáciu“ a „A2 = Celková cena za servis“ vrátane DPH.

#### Spôsob prideľovania bodov za podkritérium č. 2: Hodnota U

#### Maximálny počet bodov za podkritérium Hodnota U v EUR s DPH bude pridelený podľa nižšie uvedeného vzorca:

Hodnota U predstavuje plnenie podmienky účinného centralizovaného zásobovaním teplom podľa §2 písm. z) Zákona č. 657/2004 Z.z. o tepelnej energetike.

Hodnotu U uchádzač vypočíta ako súčet UZR (podiel ročnej výroby tepla vyrobeného kombinovanou výrobou prostredníctvom Základného riešenia na dodávkach tepla v systéme centralizovaného zásobovania teplom, do ktorého je zdroj Kotolňa BZINSKÁ pripojený) a UDT (podiel ročnej výroby tepla vyrobeného prostredníctvom Dodatočných technológií na dodávkach tepla v systéme centralizovaného zásobovania teplom, do ktorého je zdroj Kotolňa BZINSKÁ pripojený).

Hodnoty U, UZR a UDT sa uvádzajú v percentách zaokrúhlené na dve desatinné miesta. Hodnotu UZR stanovuje Obstarávateľ na základe predpokladaného objemu výroby tepla kombinovanou výrobou zo Základného riešenia a predpokladaného objemu dodávok tepla v systéme centralizovaného zásobovania teplom, do ktorého je zdroj Kotolňa BZINSKÁ pripojený. Hodnotu UDT navrhne uchádzač na základe predpokladanej výroby tepla z ním navrhnutého technického riešenia Dodatočných technológií a predpokladaného objemu dodávok tepla v systéme centralizovaného zásobovania teplom, do ktorého je zdroj Kotolňa BZINSKÁ pripojený.

Predpokladaný objem dodávok tepla v systéme centralizovaného zásobovania teplom, do ktorého je zdroj Kotolňa BZINSKÁ pripojený je 8750 MWh/rok.

Predpokladaný objemu výroby tepla kombinovanou výrobou zo Základného riešenia je 2700,6 MWh/rok.

**Hodnotu UDT a podrobný výpočet objem predpokladanej výroby tepla z uchádzačom navrhnutého technického riešenia Dodatočných technológií uvedie uchádzač vo svojej ponuke.**

|  |  |
| --- | --- |
| UZR | 30,86% |
| UDT | Hodnotu uvedie uchádzač |
| U = UZR + UDT | Hodnotu uvedie uchádzač |

### Spôsob vyhodnotenia ponúk

#### Komisia na vyhodnocovanie ponúk bude vyhodnocovať iba tie ponuky, ktoré splnili požiadavky Obstarávateľa na predmet zákazky stanovené v Oznámení a v súťažných podkladoch, resp. vo výzve na predloženie konečnej ponuky. Hodnotenie ponúk bude v zmysle § 53 ZVO.

#### Úspešný bude ten uchádzač, ktorý dostane za poskytnutie predmetu zákazky v súčte hodnotených kritérií najviac bodov. Poradie ostatných uchádzačov sa zostaví podľa výšky pridelených bodov zostupne od 2 po X, kde X je počet uchádzačov, ktorých ponuky sa vyhodnocovali.

# SUMARIZÁCIA PRÍLOH SÚŤAŽNÝCH PODKLADOV

Príloha č. A.1 Úvodný list ponuky (vzor)

Príloha č. A.2 Čestné vyhlásenie o  podmienkach Rokovacieho konania (vzor)

Príloha č. A.3 Čestné vyhlásenie o neprítomnosti konfliktu záujmov (vzor)

Príloha č. A.4 Čestné vyhlásenie o vytvorení Skupiny dodávateľov (vzor)

Príloha č. A.5 Splnomocnenie vedúceho člena Skupiny dodávateľov (vzor)

Príloha č. B.1 Návrh opatrení

Príloha č. B.2 Projektová dokumentácia v stupni dokumentácia pre stavebné povolenie– „NOVÉ MESTO NAD VÁHOM REKONŠTRUKCIA TS 45-207 A PRIPOJENIE KOGENERAČNEJ JEDNOTKY CENTO 530 ul. BZINSKÁ – KASÁRNE“ (výkaz výmer tvorí prílohu č. C. 2)

Príloha č. B.3 Stavebné povolenie č. A/2020/00915/Tr zo dňa 29.09.2020 k stavebnej časti (stavebná časť nie je predmetom zákazky)

Príloha č. B.4 Štúdia - Geologické a hydrogeologické pomery územia okolia bývalých kasární (Bzinská ulica)

Príloha č. C.1 Návrh na plnenie kritérií (vzor)

Príloha č. C2 Výkaz výmer

Príloha č. D.1 Zmluva o dielo

Príloha č. D.2 Servisná zmluva